BATUSHKA +DIABOLICA +WARHAMMER+PARADISE IN FLAMES +ESHTADUR
2022-04-15 06:00 - 23:30 UTC | Fuzz Club, PIREOS 209 KAI PATRIARXOU IOAKIM 1, Athens, Greece
Black Liturgy Pilgrimage European Tour 2022
BATUSHKA (Poland)
+DIABOLICAL (Sweden)
+WARHAMMER (Greece)
+PARADISE IN FLAMES (Brazil)
+ESHTADUR (Colombia)
Παρασκευή 15 Απριλίου 2022 – Αθήνα – Fuzz Live Music Club
Αν και νεοσύστατο σχήμα οι Πολωνοί BATUSHKA (τα περισσότερα μέλη τους βέβαια ήταν και παραμένουν μέλη και άλλων συγκροτημάτων) αφού έλαβαν σάρκα και οστά μόλις το 2015, εν τούτοις κατάφεραν να εντυπωσιάσουν σχεδόν τους πάντες κριτικούς και κοινό, με ένα και μόνο άλμπουμ το ​”Литургия” (“Liturgiya”), που απέσπασε διθυραμβικές κριτικές σε παγκόσμια κλίμακα και τους οδήγησε άμεσα από την αφάνεια στην απρόσμενη ίσως επιτυχία και κατόπιν στις ζωντανές headline εμφανίσεις, τόσο σε clubs όσο και σε αρκετά από τα μεγαλύτερα φεστιβάλ του κόσμου. Και ενώ όλα έδειχναν να κυλούν ομαλά, στα τέλη του 2018 επήλθε η ρήξη ανάμεσα στα δύο βασικά μέλη του συγκροτήματος, τον τραγουδιστή ​Bartłomiej ​”Барфоломей​”​​ ​​Krysiuk και τον κιθαρίστα ​Krzysztof ​”Христофор​”​ Drabikowski ​με τον έναν να εκτοξεύει κατηγορίες προς τον άλλον, ενώ στην διαμάχη πήρε μέρος, σε ήπια μορφή όμως και ο τρίτος εκ των βασικών μελών, ο ντράμμερ Marcin ​”​Мартин​”​ Bielemiuk που ουσιαστικά κατηγόρησε τον κιθαρίστα ότι δεν λέει όλη την αλήθεια, αλλά μέρος αυτής (δηλαδή κατά το δοκούν). Εν τέλει από την διάσπαση δημιουργήθηκαν δύο πλέον συγκροτήματα, οι Барфоломей’s BATUSHKA (του τραγουδιστή) και οι Христофор’s ​Батюшка (του κιθαρίστα), ενώ ο ντράμμερ αποφάσισε να μην συνεχίσει με κανέναν από τους δύο και να ασχοληθεί με άλλα συγκροτήματα. ‘Οσον αφορά τα υπόλοιπα μέλη των αρχικών BATUSHKA, αποφάσισαν να συνεχίσουν στην πλειοψηφία τους με τον τραγουδιστή. εκτός από ένα μέλος που συνεχίζει με τον κιθαρίστα. Και τα δύο συγκροτήματα κυκλοφόρησαν νέες πολύ καλες δουλειές, οι μεν του τραγουδιστή υπέγραψαν στην Metal Blade Records και έβγαλαν το ​”Господи​”​ ​(“​Hospodi​”), ενώ μέσω της δικής του δισκογραφικής εταιρίας Witching Hour Productions​, τα ​”​Раскол​”​ ​(“​Raskol​”)​ (EP), ​”​Черная литургия​”​ ​(“​Czernaya ​L​iturgiya​”)​ (Live άλμπουμ σε CD+DVD) και ​”​Царю небесный​”​ ​(“​Carju ​N​iebiesny​”)​ (EP), ενώ του κιθαρίστα έβγαλαν το “Панихида” (“Panixída”). Και τα δύο σχήματα περιοδεύουν, αλλά σαφέστατα και με διαφορά πολύ πιο ενεργοί τόσο δισκογραφικά όσο και στις ζωντανές εμφανίσεις είναι το σχήμα του τραγουδιστή. Έτσι λοιπόν στα πλαίσια της νέας Ευρωπαϊκής περιοδείας των Барфоломей’s BATUSHKA (του τραγουδιστή), οι Πολωνοί ρασοφόροι θα περάσουν και από την χώρα μας για δύο συναυλίες σε Αθήνα και Θεσσαλονίκη, φέρνοντας μαζί τους όλα εκείνα τα σκηνικά που προσδίδουν την απαραίτητη κατάνυξη και θεατρικότητα στις εμφανίσεις τους.
Μαζί τους θα επισκεφθούν την χώρα μας για πρώτη φορά οι Σουηδοί death / black metallers DIABOLICAL, ένα συγκρότημα που υφίσταται από το 1996 αρχικά ως MISANTHROPIC ORCHESTRA και μετέπειτα ως DIABOLICAL. Ιδρυτικό μέλος και κινητήριος μοχλός του σχήματος ήταν και παραμένει ο κιθαρίστας / τραγουδιστής ​Dag Sverker Vidgren (πρώην CENTINEX και DEMONICAL) ο οποίος είναι ταυτόχρονα παραγωγός και ηχολήπτης, ενώ ήταν και συνιδρυτής / συνιδιοκτήτης του περίφημου Necromorbus Studio μαζί με τον ​Tore Gunnar Stjerna, μέχρι που το 2013 αποχώρησε και δημιούργησε το δικό του στούντιο, το Wing Studio. Μέχρι στιγμής έχουν στο ενεργητικό τους ένα Demo, δύο EPs, μία συλλογή ένα Live άλμπουμ και πέντε στούντιο άλμπουμ με πιο πρόσφατο το φοβερό “Eclipse” του 2019. Η τρέχουσα χρονική περίοδος συμπίπτει και με την 25ετή επέτειο από το ξεκίνημα τους, οπότε τι καλύτερο από να την γιορτάσουν περιοδεύοντας στο πλευρό των οπαδών τους, με ένα ειδικά διαμορφωμένο για την περίσταση setlist.
Πριν τους DIABOLICAL θα εμφανιστούν οι WARHAMMER, ένα πολύ καλό εγχώριο σχήμα που ξεκίνησε την καριέρα του το 2012 παίζοντας αρχικά thrash-death metal μέχρι και το 2019, ενώ από το 2020 άλλαξαν τον ήχο τους σε death-black metal, δίχως όμως να έχουν εγκαταλείψει εντελώς τα thrash metal στοιχεία τους, πράγμα που γίνεται άμεσα αντιληπτό στο πιο πρόσφατο άλμπουμ τους “Ashes And Cinders” του 2021. Μέχρι στιγμής έχουν κυκλοφορήσει τρία στούντιο άλμπουμ, ενώ έχουν ήδη περιοδεύσει αρκετά στο εξωτερικό, αποκομίζοντας έτσι όλη την απαραίτητη συναυλιακή εμπειρία στην πράξη και ταυτόχρονα αυξάνοντας τον αριθμό των οπαδών τους.
Οι Βραζιλιάνοι PARADISE IN FLAMES δημιουργήθηκαν το 2002 και έκτοτε δεν έχουν σταματήσει ούτε λεπτό να παίζουν πραγματικά αξιόλογο συμφωνικό black metal στα χνάρια των CRADLE OF FILTH και DIMMU BORGIR, το οποίο συνδυάζουν με διάσπαρτα στοιχεία από το death metal και κάποια λιγότερα από το thrash metal, κάνοντας έτσι το αποτέλεσμα να ηχεί απλά καταιγιστικό. Μέχρι στιγμής έχουν κυκλοφορήσει δύο Demos, ένα EP και τέσσερα στούντιο άλμπουμ με πιο πρόσφατο το καταπληκτικό “Act One” του 2021. Συμμετέχοντας λοιπόν στην εν λόγω περιοδεία, τους δίνεται επιτέλους η δυνατότητα να μπορέσουν να παρουσιάσουν ζωντανά το υλικό τους και στο Ευρωπαϊκό κοινό και να αποδείξουν τι πραγματικά αξίζουν επί σκηνής, κάτι που έχουν ήδη καταφέρει να κάνουν με μεγάλη ευκολία, αλλά μόνο εντός των τειχών της πατρίδας τους.
Τις συναυλίες καθημερινά θα ανοίγουν οι Κολομβιανοί ESHTADUR που υφίστανται από το 2005, έχουν ηχογραφήσει μέχρι στιγμής ένα Demo, ένα EP και τέσσερα άλμπουμ, με το πιο πρόσφατο και συνάμα φοβερό “From The Abyss” να κυκλοφορεί το 2020 και κινούνται στον χώρο του μελωδικού Σκανδιναβικού death metal, με κάποια συμφωνικά στοιχεία αλά SEPTIC FLESH, BEHEMOTH, FLESHGOD APOCALYSE και CARACH ANGREN να εμπλουτίζουν τον ήχο τους και να του δίνουν μια πιο πομπώδη διάσταση, αλλά και thrash metal περάσματα. Το ιστορικό τους όσον αφορά τον συναυλιακό τομέα είναι αρκετά πλούσιο, αφού έχουν στην κυριολεξία οργώσει όλη την Λατινική Αμερική, αλλά έχουν περιοδεύσει και σε Η.Π.Α., Ηνωμένο Βασίλειο καθώς και σε αρκετές χώρες της Ευρώπης. Ευκαιρία λοιπόν να αποδείξουν την αξία τους και στο Ελληνικό κοινό.
Ώρα έναρξης: 19:30 – Τιμή εισιτηρίου: 25 Ευρώ
ΣΗΜΕΙΩΣΗ Νο. 1: Επί του παρόντος η προπώληση εισιτηρίων γίνεται μόνο ηλεκτρονικά από τα www.123tickets.gr και www.hunteragency.gr. Σύντομα θα ανακοινωθεί και θα ξεκινήσει και η προπώληση εισιτηρίων μέσω των φυσικών σημείων πώλησης σε Αθήνα και Θεσσαλονίκη.
ΣΗΜΕΙΩΣΗ Νο. 2: Οι συναυλίες θα πραγματοποιηθούν σύμφωνα με τα υγειονομικά μέτρα που θα ισχύουν την περίοδο εκείνη.

Balthazar
2022-04-16 20:00 - 23:30 | Fuzz Club, PIREOS 209 KAI PATRIARXOU IOAKIM 1, Athens, Greece
Oι Balthazar επιστρέφουν δυναμικά στην Ελλάδα με τον ολοκαίνουργιο δίσκο τους «Sand», το Σάββατο 16 Απριλίου 2022 στο Fuzz Club.
Έπειτα από δύο χρόνια, οι Balthazar αισθάνονται περισσότερο έτοιμοι από ποτέ να επιστρέψουν στη χώρα με την οποία- όπως έχει δηλώσει σε συνέντευξή του ο συνιδρυτής τους, Jinte Deprez,– είναι ερωτευμένοι, και να μας χαρίσουν ένα μοναδικό show στο Fuzz Club. Την πρώτη φορά που εμφανίστηκαν ζωντανά στην Ελλάδα, το κοινό «αγκάλιασε» τους Balthazar και τραγούδησε δυνατά τους στίχους των κομματιών τους, τοποθετώντας τους ψηλά στις προτιμήσεις τους ως προς την alternative pop.
Η ιστορία των Balthazar ξεκινάει το μακρινό 2004 τότε που όντας ακόμη μαθητές, δημιούργησαν ένα συγκρότημα και ξεκίνησαν να παίζουν ζωντανά στους δρόμους του Βελγίου απ’ όπου και κατάγονται. Με μουσικές επιρροές από θρυλικούς καλλιτέχνες όπως David Bowie και Leonard Cohen αλλά και πιο σύγχρονους όπως LCD Soundsystem και Gorillaz, οι Balthazar συνδύασαν τους κλασικούς ήχους με τη σύγχρονη pop.
Έπειτα από την κυκλοφορία των τριών πρώτων albums του συγκροτήματος, τα ιδρυτικά μέλη του, Jinte Deprez και Maarten Devoldere, έκαναν ένα διάλειμμα και ασχολήθηκαν με τα προσωπικά τους project, εξερευνώντας διαφορετικά μουσικά είδη. O Jinte συστήθηκε εκ νέου στο κοινό ως ‘J. Bernardt’ και πειραματίστηκε με την r’n’b και ο Maarten ως ‘Warhaus’, με την art-jazz, χαρίζοντας κομμάτια στο κοινό όπως το “Love’s a stranger”, ένα από τα αγαπημένα του Ελληνικού ραδιοφώνου.
Το 2019 πανήλθαν σαν Balthazar με το «Fever», και σύμφωνα με τους ίδιους, η νέα μουσική που δημιούργησαν σε αυτό τον δίσκο ήταν πολύ εξωστρεφής και εορταστική, κάτι που ήθελαν να πετύχουν, σε αντίθεση με τη μελαγχολική πλευρά των τριών προηγούμενων. «Oι δίσκοι των solo projects ήταν πιο επιτυχημένοι απ’ ότι περιμέναμε και λειτούργησαν σαν δημιουργικό οξυγόνο για την μετέπειτα ηχογράφηση του ‘Fever’», όπως αναφέρει σε συνέντευξή του ο Maarten.
Στο ραδιόφωνο οι επιτυχίες των Balthazar διαδέχονταν η μία την άλλη κατακτώντας το ελληνικό κοινό με τραγούδια τα οποία αντέχουν στο χρόνο, όπως τα «Bunker», «Wrong Vibrations» και «Fever». Έπειτα από την κυκλοφορία του άλμπουμ «Fever», που περιλαμβάνει μία συλλογή από ευχάριστα groovy και funky τραγούδια, ακολούθησε το «Sand», ένα άλμπουμ που οδεύει σε τολμηρές, συναρπαστικές νέες κατευθύνσεις και εδραιώνει τη θέση του Βέλγικου συγκροτήματος ως αυτή των «Βασιλιάδων» της soulful alternative pop, γεννώντας αντίστοιχα ραδιοφωνικά hits που τερματίζουν το airplay.
Το «Sand» σηματοδοτεί μια νέα πορεία στον ήχο τους, με τους Balthazar να ακούγονται τόσο φρέσκοι όσο και το 2010, όταν το ντεμπούτο τους «Applause» εντυπωσίασε κριτικούς και κοινό.
Ο τρόπος που το «Sand» παντρεύει την pop με την groovy electronica είναι μοναδικός και αναδεικνύει το ταλέντο τους να πειραματίζονται επιτυχώς μουσικά, τιμώντας παράλληλα τις ρίζες τους και κατακτώντας το θρόνο της Indie pop που τους ανήκει δικαιωματικά.
Η εμφάνιση του συγκροτήματος στην Ελλάδα είχε προγραμματιστεί για τον Μάρτιο του 2020, όμως η πανδημία ακύρωσε προσωρινά τα σχέδια τους. Ωστόσο, οι κρίσεις γεννούν λύσεις και αυτό οδήγησε το ντουέτο των Jinte και Marteen να ανακαλύψει νέα μουσικά μονοπάτια, δοκιμάζοντας πράγματα που όπως αναφέρουν οι ίδιοι, δεν είχαν επιχειρήσει νωρίτερα, με την προσθήκη drum samples και bass synths να παίρνουν κυρίαρχη θέση στα νέα τους τραγούδια. Το πρώτο single που κυκλοφόρησε από το νέο δίσκο τους με τίτλο «Losers» τιμά την αυθεντική disco των 70s, αναδεικνύοντας μια διαφορετική και ενδιαφέρουσα πλευρά τους.
Οι Balthazar είναι έτοιμοι να ξεκινήσουν την Ευρωπαϊκή περιοδεία τους και να μοιραστούν τα καινούρια τους τραγούδια με τον κόσμο, που ανυπομονεί να ζήσει την εμπειρία μιας ηλεκτρισμένης συναυλίας, όμοιας με αυτές που συνηθίζει να δίνει το γκρουπ.
Θα είμαστε όλοι στο Fuzz Club στις 16 Απριλίου 2022 για να απολαύσουμε ένα από τα καλύτερα μουσικά συγκροτήματα της σύγχρονης εναλλακτικής σκηνής παγκοσμίως!
Την βραδιά θα ανοίξουν οι ανερχόμενοι Pink Vanity.
Η παρέα του Κωνσταντίνου και Αλέξανδρου Κρομμύδα,θα μας ζεστάνουν με τον indie-rock ήχο τους, δημιουργώντας όλες τις προϋποθέσεις για μία αξέχαστη συναυλική εμπειρία. Οι Pink Vanity είναι μια indie-rock μπάντα που δημιουργήθηκε την άνοιξη του 2020
* O χώρος διεξαγωγής της συναυλίας (η οποία θα είναι ορθίων) είναι covid free κι η είσοδος θα επιτρέπεται μόνο σε όσους έχουν πιστοποιητικό εμβολιασμού/ νόσησης.
Πληροφορίες
Τιμή εισιτηρίου 34€
Σημεία προπώλησης
http://www.ticketmaster.gr
Τηλεφωνικό κέντρο Ticketmaster: 211 19 81 535
* Για αγορές μέσω internet υπάρχει επιβάρυνση 10% στην τιμή του εισιτηρίου
Επικοινωνία
press@highpriority.gr

Paradise Lost
2022-04-17 20:00 - 23:30 | Fuzz Club, PIREOS 209 KAI PATRIARXOU IOAKIM 1, Athens, Greece
Η σχέση των Paradise Lost με το ελληνικό κοινό κρατάει καιρό κι είναι από αυτές που όσο περισσότερα περάσουν, τόσο καλύτερες γίνονται. Για αυτό περιμένουμε με ανυπομονησία την Κυριακή 17 Απριλίου 2022, για να συναντηθούμε ξανά μαζί τους στο Fuzz Club, σε ένα show αντάξιο της ιστορίας τους.
Οι Paradise Lost δεν είναι μόνο οι προπάτορες του ατμοσφαιρικού death metal. Είναι δεδομένα πολλά παραπάνω, καθώς τιμούν τον ρόλο τους ως ηγέτες της βρετανικής σκηνής του σκληρού ήχου. Από το Halifax ορμώμενοι, οι Paradise Lost έμελλε να γίνουν ένα εκ των σημαντικότερων metal συγκροτημάτων από καταβολής του είδους, όντας αναπόσπαστο κομμάτι της Αγίας βρετανικής τριάδας, μαζί με Anathema & Μy Dying Bride.
Mετρούν πάνω από 30 χρόνια στα συναυλιακά δρώμενα με τα Gothic/ Draconian Times/ Icon να στέκονται μνημειώδη αριστουργήματα και απαραίτητες προσθήκες σε κάθε ενημερωμένη δισκοθήκη. Aπόκοσμα και γοητευτικά, παραμένουν ακόμη σταθερές αναφορές του σκληρού ήχου, επηρεάζοντας πάνω από τη μισή ατμοσφαιρική death metal σκηνή και τους γκοθομεταλάδες.
Οι μελαγχολικές σπαραξικάρδιες μελωδίες του Greg Mackintosh και του Aaron Aedy, μαζί με τη χαρακτηριστική φωνή του Nick Holmes αποτελούν το σήμα κατατεθέν της μπάντας από το Ηνωμένο Βασίλειο. Σκοτεινή ατμόσφαιρα που καθηλώνει, διεστραμμένα riffs και εκκωφαντικά ρυθμικά μέρη των Edmodson (μπάσο) και Väyrynen (drums), βυθίζουν τον ακροατή στο στοιχειωτικό soundtrack των Paradise Lost.
Το συγκρότημα δεν σταμάτησε ποτέ να εξελίσσεται και ρίσκαρε καλλιτεχνικά περνώντας μέχρι και από ηλεκτρονικά μονοπάτια, όσο λοξοκοιτούσε τις gothic ρίζες του. Κάθε τους δισκογραφική προσπάθεια φιγουράρει στις λίστες των καλύτερων albums της χρονιάς που κυκλοφόρησε. Το Medusa σφράγισε με τον ήχο κατατεθέν των Lost μια αριστουργηματική κυκλοφορία, την οποία αποθέωσαν κοινό και κριτικοί, όπως και το Obsidian που αποτελεί το τελευταίο album του γκρουπ.
Κυριακή 17 Απριλίου 2022 λοιπόν, θα τα πούμε ξανά με τους Paradise Lost, στη σκηνή του Fuzz σε ένα special show, με όλα τους τα αγαπημένα τραγούδια, αλλά και νέο υλικό.
Οι Fragment Soul, θα ανοίξουν τη συναυλία των Paradise Lost, την Κυριακή 17 Απριλίου στο Fuzz Live Music Club.

Μια από τις πιο ανερχόμενες progressive metal μπάντες τις ελληνικής σκηνής, οι Fragment Soul, θα ανοίξουν την μεγαλειώδη επιστροφή των θρυλικών Paradise Lost, το βράδυ της 17ης Απριλίου, στο Fuzz Live Music Club, στην Αθήνα.
Η παρέα του Σπύρου Γεωργίου και του Δημήτρη Λούβρου, έχοντας στο πλάι τους την τελευταία προσθήκη του συγκροτήματος στα φωνητικά, τον Καναδό Marc Durkee, ο οποίος ήρθε στο συγκρότημα τον περασμένο Δεκέμβριο, θα μας προετοιμάσουν με τον καλύτερο τρόπο, ξεδιπλώνοντας το ταλέντο τους πάνω στη σκηνή.
Μετράμε αντίστροφα ήδη! Prepare yourselves!
* O χώρος διεξαγωγής της συναυλίας (η οποία θα είναι ορθίων) είναι covid free κι η είσοδος θα επιτρέπεται μόνο σε όσους έχουν πιστοποιητικό εμβολιασμού/νόσησης.
Πληροφορίες
Τιμή εισιτηρίου 32€
Σημεία Προπώλησης
Metal Era
www.ticketmaster.gr
Τηλεφωνικό Kέντρο Ticketmaster 211 19 81 535
* Για αγορές μέσω internet υπάρχει επιβάρυνση 10% στην τιμή του εισιτηρίου
Επικοινωνία
press@highpriority.gr

5 χρόνια WNCfam l
2022-04-20 20:00 - 23:30 | Fuzz Club, PIREOS 209 KAI PATRIARXOU IOAKIM 1, Athens, Greece
Όλα ξεκίνησαν το 2017 από τον dPans και τον Solmeister, και οδήγησαν στο σήμερα, με το συγκρότημα των WNCfam να συγκεντρώνει πλέον εκατομμύρια προβολές και streams σε κάθε του πρεμιέρα και να γεμίζει συναυλιακούς χώρους ανά την Ελλάδα.
Με ένα νέο single κάθε Τετάρτη, 6 full time members και άπειρους φίλους με ετερόκλητες πορείες στον χώρο να συμμετέχουν κάθε τόσο, το WNCfam, έχει καταφέρει αυτή την στιγμή να αριθμεί πάνω από 250 τραγούδια, ανάμεσα στα οποία και 4 εξαιρετικά solo albums, με πιο πρόσφατα αυτά των Marseaux (“κόρη.”, 2019 και “chica”, 2021) και Brando (“Δεσμοί Αίματος”, 2020) με τα οποία κατάφεραν να κεντρίσουν το ενδιαφέρον ατόμων από κάθε ηλικία και μουσικό background.
Αν το πολύχρωμο bitchy pop attitude της Marseaux δεν σε κάνει να χοροπηδάς με ένα ποτό στο χέρι, το αυθεντικά πηγαίο retrowave του dPans δεν σου είναι αρκετό για μία βραδυνή βόλτα με αυτοκίνητο στην μισοφωτισμένη πόλη και η αστείρευτης έμπνεσης πένα του all-things-rapper Brando δεν σε βάλει σε διαδικασίες εσωτερικής αναζήτησης, τότε σίγουρα θα βρεις κάτι από το μέσα σου στα δυναμικά κουπλέ των newcomers GeoRVSD και MrBlz ή θα πιάσεις τον εαυτό σου να παίζει air guitar στην πρώτη σειρά της συναυλίας, όταν ο Solmeister βγει να παίξει τον δικό του ρόλο στο project.
Κι αν όλα τα παραπάνω δεν σου λένε τίποτα, τότε μείνε συντονισμένος στο κανάλι τους για μία τουλάχιστον Τετάρτη. Αν δεν καταφέρουν να σε κερδίσουν, μην βρεις ως πρόφαση το “δεν ακούω αυτό το είδος”. Γιατί το WNCfam παίζει μόνο ένα είδος: Αληθινή μουσική!
ΓΙΑ ΝΑ ΜΠΕΙΤΕ ΣΤΗ ΣΥΝΑΥΛΙΑ ΤΗΣ ΑΘΗΝΑΣ ΠΡΕΠΕΙ ΝΑ:
️ Επιδειξετε έγγραφο ταυτοπροσωπίας (ταυτότητα / διαβατήριο / δίπλωμα οδήγησης) κατά την είσοδο όπως και
️ Πιστοποιητικό εμβολιασμού κατά του Covid-19 (μπαίνει σε ισχύ 14 μέρες μετά την ολοκλήρωση του εμβολιασμού)
️ Ή πιστοποιητικό νόσησης Covid-19 που εκδίδεται τριάντα (30) ημέρες μετά από τον πρώτο θετικό έλεγχο.
️ Άτομα ηλικιών κάτω των 16 ετών πρέπει να συνοδεύονται από γονέα ή κηδεμόνα, με την προϋπόθεση ότι και εκείνος θα επιδείξει έγγραφο ταυτοπροσωπίας και ένα από τα προαναφερθέντα πιστοποιητικά ανοσίας.
Παρακαλείστε να στέλνετε όλες τις απορίες σας στο press@3plab.gr

She Past Away
2022-04-29 20:00 - 23:30 | Fuzz Club, PIREOS 209 KAI PATRIARXOU IOAKIM 1, Athens, Greece
Το dark wave / post-punk duo των She Past Away πειραματίζεται με παλιές και νέες αισθητικές του synth ήχου, σε συνδυασμο με ηλεκτρισμένες κιθάρες, σφυρηλατώντας έναν ήχο, ένα attitude και μία συγκεκριμένη συνθετική νοοτροπία που εκφράζεται στιχουργικά με μινιμαλιστική Τουρκική ποίηση (είναι αξιοσημείωτο πως οι She Past Away τραγουδούν στη μητρική τους γλώσσα), οδηγώντας το κοινό σε ένα έντονο, ατέρμονο επικό ταξίδι, τόδο δισκογραφικά όσο και στις ζωντανές του εμφανίσεις.
Οι She Past Away έρχονται σε Αθήνα και Θεσσαλονίκη, στις 29 και 30 Απριλίου αντίστοιχα, για δύο συναυλίες που -όπως και κάθε προηγούμενή τους εν Ελλάδι- θα αργήσουμε να ξεχάσουμε.

www.viva.gr/tickets/music/she-past-away
Tα εισιτήρια κοστίζουν 20€ στην προπώληση και 23€ στο ταμείο.

Για να μπείτε στη συναυλία της Αθήνας πρέπει να:
Επιδειξετε έγγραφο ταυτοπροσωπίας (ταυτότητα / διαβατήριο / δίπλωμα οδήγησης) κατά την είσοδο όπως και
Πιστοποιητικό εμβολιασμού κατά του Covid-19 (μπαίνει σε ισχύ 14 μέρες μετά την ολοκλήρωση του εμβολιασμού)
Ή πιστοποιητικό νόσησης Covid-19 που εκδίδεται τριάντα (30) ημέρες μετά από τον πρώτο θετικό έλεγχο.
Άτομα ηλικιών κάτω των 16 ετών πρέπει να συνοδεύονται από γονέα ή κηδεμόνα, με την προϋπόθεση ότι και εκείνος θα επιδείξει έγγραφο ταυτοπροσωπίας και ένα από τα προαναφερθέντα πιστοποιητικά ανοσίας.

Shame (αναβάλλεται)
2022-04-30 20:00 - 23:30 | Fuzz Club, PIREOS 209 KAI PATRIARXOU IOAKIM 1, Athens, Greece
ΑΝΑΒΑΛΛΕΤΑΙ Η ΣΥΝΑΥΛΙΑ ΤΩΝ SHAME ΣΤΟ FUZZ LIVE MUSIC CLUB
Η προγραμματισμένη για 30 Απριλίου, συναυλία των Shame στο Fuzz Live Music Club αναβάλλεται. Λόγω της επιμήκυνσης της περιοδείας τους μαζί με τους Foals στη Βρετανία, δεν κατέστη δυνατό για το αγγλικό συγκρότημα να κάνει τώρα το ταξίδι στη χώρα μας. Σύντομα, θα έχουμε τη νέα ημερομηνία για το show τους στην Αθήνα.
Τα υφιστάμενα εισιτήρια δεν ισχύουν, πλέον. Οι κάτοχοί τους θα δουν το αντίτιμο να πιστώνεται αυτόματα στους λογαριασμούς τους, άμεσα.
Ζητούμε συγγνώμη για την όποια ταλαιπωρία. Η συναυλία θα γίνει, οπότε μείνετε συντονισμένοι για την επικείμενη ανακοίνωση της νέας ημερομηνίας.
usg=AOvVaw3WtwJlrgjZuHEzKEaDYU0B”>OfficialWebsite

Φι Βήτα Σίγμα
2022-04-30 20:00 - 23:30 | Fuzz Club, PIREOS 209 KAI PATRIARXOU IOAKIM 1, Athens, Greece
Φι Βήτα Σίγμα “Με Λένε Μάνι” live στην Αθήνα. Σάββατο 30 Απριλίου στο Fuzz club.
Τα πρώτα 100 εισιτήρια κοστίζουν 10€.
Τα επόμενα 400 εισιτήρια κοστίζουν 12€. Τα υπόλοιπα εισιτήρια μέχρι εξαντλήσεως των αποθεμάτων κοστίζουν 14€.
Εισιτήρια διατίθενται μέσω του viva.gr και του δικτύου καταστημάτων του.

Από τα early 00’s, μέχρι τα early 20’s και από την underground battle rap και την ίδρυση των Bong Da City, μέχρι τους Φι Βήτα Σίγμα και το σήμερα, ο Mani ήταν και παραμένει επιδραστικός όσο λίγοι. Συνεπής δισκογραφικά (“Arkham” & “Purple n Blue” με τους BDC, “Τόσο Κοντά Στο Τέλος” & “Cosmos” με τους ΦΒΣ και “Ο Μάγος Κοιτάζει Την Πόλη” & “Acidtape” σαν solo artist) και δυναμικός on stage, χαράζει την δική του ξεχωριστή πορεία στη σκηνή, εδώ και περίπου 20 χρόνια.

Το νέο του album “Με Λένε Μάνι” του 2021 θα παρουσιαστεί φέτος ζωντανά με συναυλίες ανά την Ελλάδα, ενώ μαζί του επί σκηνής θα βρεθούν οι υπόλοιποι Φι Βήτα Σίγμα (Rio & Mode) και ξεχωριστοί φίλοι και συνεργάτες.
“Φτιάχτηκε ο κόσμος αυτός από το ψέμα.
Σας νοιάζει τόσο να δείξετε ευτυχισμένοι.”

Opening acts: Mastigo, Άρρωστο Πνεύμα, Maverick, Atai, Back To Back, Κίτσος Μπέκος
Guests: Kako, Hxodoths, Thedead Style

COVID-FREE EVENT:
Οι κάτοχοι των εισιτηρίων, υποχρεούνται να επιδείξουν κατά την είσοδο:
Έγγραφο ταυτοπροσωπίας (ταυτότητα / διαβατήριο / δίπλωμα οδήγησης)
Πιστοποιητικό εμβολιασμού κατά του Covid-19 (η ισχύς του ξεκινάει 14 ημέρες μετά την πραγματοποίηση της τελευταίας δόσης)
Ή πιστοποιητικό νόσησης Covid-19 που εκδίδεται τριάντα (30) ημέρες μετά από τον πρώτο θετικό έλεγχο και η ισχύς του διαρκεί έως εκατόν ογδόντα (180) ημέρες μετά από αυτόν.
Άτομα ηλικιών κάτω των 16 ετών πρέπει να συνοδεύονται από γονέα ή κηδεμόνα, με την προϋπόθεση ότι και εκείνος θα επιδείξει έγγραφο ταυτοπροσωπίας και ένα από τα προαναφερθέντα πιστοποιητικά ανοσίας.

ΠΡΟΣΟΧΗ!!! Μείνετε συντονισμένοι στα social pages μας, για τις πιο πρόσφατες ενημερώσεις σχετικά με τα υγειονομικά μέτρα που ισχύουν για τους συναυλιακούς χώρους. Δεν ισχύουν τα ίδια για όλους και μεταβάλλονται συνεχώς. Ευχαριστούμε για την υπομονή.
Για απορίες επικοινωνείτε στο advance@dynasty.gr ή στο instagram @dynastyathens.

Mayhem / Mortiis
2022-05-04 21:00 - 23:30 | Fuzz Club, PIREOS 209 KAI PATRIARXOU IOAKIM 1, Athens, Greece
Τετάρτη 4 Μαΐου 2022 – Αθήνα – Fuzz Live Music Club
Οι Νορβηγοί MAYHEM (οι οποίοι αποκαλούνται και ως THE TRUE MAYHEM, μιας και το όνομα MAYHEM έκανε ιδιαίτερη θραύση στα 80’s και υπήρχαν πολλά συγκροτήματα με το ίδιο ακριβώς όνομα σε αρκετές χώρες) είναι ένα από τα ιστορικότερα και επιδραστικότερα ονόματα (αν όχι το πιο επιδραστικό) στον χώρο του black metal. Ξεκίνησαν την καριέρα τους το 1984 από τον μπασίστα Jørn Stubberud (Necrobutcher) και τον ντράμμερ Kjetil Esten Haraldsson Manheim (νυν ORDER), αρχικά με το όνομα MUSTA, ενώ την λίγο μεταγενέστερη προσθήκη του κιθαρίστα Øystein Aarseth (Euronymous) και ιδιοκτήτη της ιστορικής Deathlike Silence Records στην σύνθεση τους, ακολούθησε και η αλλαγή στο όνομα τους από MUSTA σε MAYHEM (το νέο τους όνομα το εμπνεύστηκαν από το instrumental κομμάτι των VENOM “Mayhem With Mercy” απ’ το άλμπουμ “Welcome To Hell”). Η θέση του frontman στο ξεκίνημα τους ήταν αρκετά ρευστή, με τους Nils Brekke Svensson, Ståle Redalen, Eirik Norheim (Messiah) (νυν ORDER) και Kittil Kittilsen (πρώην VOMIT) να έχουν περάσει από τους MAYHEM, αλλά κανονικοί frontman τους ήταν ο Sven Erik Kristiansen (Maniac) για αρκετά χρόνια, ο Σουηδός Per Yngve Ohlin (Dead) (πρώην MORBID) μέχρι την αυτοκτονία του το 1991 και ο Ούγγρος Attila Gábor Csihar (TORMENTOR, SINSAENUM, SUNN O))), NADER SADEK, πρώην ABORYM, KEEP OF KALESSIN, κ.λ.π.) ο οποίος παραμένει μέχρι και σήμερα. Επίσης και άλλα μέλη πέρασαν από τις τάξεις του γκρουπ, όπως, στην κιθάρα (Per Nilsen τον οποίο διαδέχθηκε αρκετά σύντομα ο Øystein Aarseth (Euronymous), Snorre Westvold Ruch (THORNS, πρώην STIGMA DIABOLICUM) και Rune Eriksen (Blasphemer) (AURA NOIR, VLTIMAS, TWILIGHT OF THE GODS, πρώην AVA INFERI, NADER SADEK, κ.λ.π.) ο οποίος και αντικατέστησε επίσημα τον δολοφονηθέντα Øystein Aarseth (Euronymous) παραμένοντας στο γκρουπ για πολλά χρόνια), στο μπάσο (Stian Johansen (Occultus) (PERDITION HEARSE, κ.λ.π. και συνέταιρος του Euronymous στο δισκοπωλείο “Helvete”) και Count Grishnackh (BURZUM, OLD FUNERAL, κ.λ.π.) και στα τύμπανα (Torben Grue (πρώην VOMIT) και Jan Axel Blomberg (Hellhammer) (ARCTURUS, MORTEM, WINDS, πρώην DIMMU BORGIR, COVENANT / THE KOVENANT, SHINING, NIDINGR, κ.λ.π.), που είναι και ο μακροβιότερος ντράμμερ του γκρουπ). Έτσι λοιπόν από το 2011 και μετά, η σύνθεση τους έχει ξανασταθεροποιηθεί και αποτελείται από τους Jørn Stubberud (Necrobutcher) στο μπάσο, Attila Gábor Csihar στα φωνητικά, Jan Axel Blomberg (Hellhammer) στα τύμπανα, Morten Bergeton Iversen (Teloch) (NIDINGR, THE KONSORTIUM, πρώην NUNFUCKRITUAL, κ.λ.π.) στην κιθάρα και τον Αγγλικής καταγωγής Charles Edward Alexander Hedger (Ghul) (πρώην CRADLE OF FILTH, IMPERIAL VENGEANCE, THE ELECTRIC HELLFIRE CLUB) επίσης στην κιθάρα. Αν και πάντα προσηλωμένοι στον ήχο και τα χαρακτηριστικά του black metal και έχοντας ήδη κυκλοφορήσει τα μνημειώδη “Deathcrush” (EP 1987) και “De Mysteriis Dom Sathanas” (1994), δεν φοβήθηκαν κατά διαστήματα να πειραματιστούν και να εμπλουτίσουν τον ήχο τους με στοιχεία κατά κάποιο τρόπο ξένα ως προς τα κύρια χαρακτηριστικά του ιδιώματος, όπως έκαναν π.χ. στο αμφιλεγόμενο και σίγουρα μπροστά από την εποχή του “Grand Declaration Of War” του 2000, στο οποίο είχαν προσθέσει στοιχεία από industrial, death metal, μία γερή δόση από VOÏVOD, ενώ και τα φωνητικά του Maniac ήταν πιο ποικιλόμορφα από ποτέ. Ο διάδοχος του που έφερε τον τίτλο “Chimera” (2004), ακολούθησε τα χνάρια του “Grand Declaration Of War”, αλλά ήταν σαφέστατα λιγότερο πειραματικό, ενώ αποτέλεσε και το τελευταίο τους άλμπουμ με τον Maniac στα φωνητικά. Η συνέχεια ήρθε με το πιο παραδοσιακό και σκοτεινό “Ordo Ad Chao” του 2007, που σηματοδότησε και την επιστροφή του Attila πίσω από το μικρόφωνο.
Χρειάστηκαν να περάσουν επτά χρόνια για να επανέλθουν στο προσκήνιο με το φοβερό και επίσης πειραματικό “Esoteric Warfare” (2014) και με την σύνθεσή τους πλέον να περιλαμβάνει δύο κιθαρίστες. Και αισίως φθάνουμε στο 2019 και το καταπληκτικό από κάθε άποψη “Daemon”, το οποίο κατά κάποιο τρόπο αποτελεί μια είδους επιστροφή στις ρίζες τους και το ένδοξο παρελθόν τους. Αυτό που κάποιος θα μπορούσε να παρατηρήσει μετά από τόσα χρόνια, είναι ότι κανένα άλμπουμ τους δεν είναι ίδιο με το προηγούμενο, δίχως όμως να διαφέρουν και σαν την μέρα με την νύχτα. Ακούγοντάς τα καταλαβαίνεις αμέσως ότι πρόκειται για τους MAYHEM και αυτή η αναγνωρισημότητα είναι ένα πολύ σημαντικό όπλο για τους ίδιους. Στα πλαίσια λοιπόν της περιοδείας τους για την προώθηση του “Daemon”, θα βρεθούν στην χώρα μας για δύο συναυλίες, στις 3 και 4 Μαΐου 2022, σε Θεσσαλονίκη και Αθήνα αντίστοιχα.

Μαζί τους, στον ρόλο special guest, θα βρίσκεται ο MORTIIS ή Håvard Ellefsen όπως είναι το πραγματικό του όνομα, άλλη μια σημαντική μορφή της Νορβηγικής σκηνής. Ξεκίνησε την καριέρα του στην μουσική ως μπασίστας και βασικός στιχουργός των EMPEROR, κατά την διετία 1991 – 1992, σύντομα όμως βαρέθηκε την όλη φάση με το black metal και αποφάσισε να αποχωρήσει από το γκρουπ, προκειμένου να ξεκινήσει μια σόλο καριέρα, ακολουθώντας διαφορετικά ηχητικά μονοπάτια. Η μουσική του χωρίζεται σε τρεις φάσεις, την ambient στην οποία ανήκουν όλες οι κυκλοφορίες του των 90’s, την darkwave / synthpop με το “The Smell Of Rain” του 2001 και την industrial rock με το “The Grudge” του 2004 και έπειτα. Το νέο του άλμπουμ με τίτλο “Spirit Of Rebellion” που κυκλοφόρησε στις αρχές του 2020, βρίσκει τον MORTIIS σε φάση επιστροφής στην ambient / darkwave περίοδο του, ενώ την μουσική του πλέον αποκαλεί ως dungeon synth.
Ώρα έναρξης: 21:00
Τιμή εισιτηρίου: 25 Ευρώ (Περιορισμένη προπώληση)
28 Ευρώ (Λοιπή προπώληση) – 30 Ευρώ (Ταμείο)
ΣΗΜΕΙΩΣΗ: Επί του παρόντος η προπώληση εισιτηρίων γίνεται μόνο ηλεκτρονικά από τα www.123tickets.gr (για Θεσσαλονίκη & Αθήνα) και www.hunteragency.gr (μόνο για Αθήνα). Τα εισιτήρια που έχουν ήδη αγοραστεί ισχύουν και για τις νέες ημερομηνίες.

Usurum
2022-05-05 21:00 - 23:30 | Fuzz Club, PIREOS 209 KAI PATRIARXOU IOAKIM 1, Athens, Greece
Πέμπτη 5 Μαΐου, Fuzz Live Music Club
Doors Open: 21.00
Μετά από τις sold out εμφανίσεις του περασμένου Οκτώβρη στην Αθήνα, οι Usurum υποδέχονται το κοινό και τους φίλους τους για πρώτη φορά στον αγαπημένο συναυλιακό χώρο του Fuzz την Πέμπτη 5 Μαΐου.
Με ανανεωμένο ήχο και νέα σύνθεση, οι Usurum μας καλούν να κατέβουμε την Πειραιώς για ένα live όπου θα παρουσιάσουν τραγούδια από τη μέχρι τώρα δισκογραφία τους, ενώ για πρώτη φορά θα ακουστούν νέα ακυκλοφόρητα κομμάτια από την επόμενη δουλειά
τους.
“Σπασμένη καρδιά, χαλασμένη κονσόλα
στον πόνο πως μοιάζουν οι άνθρωποι σ’ όλα”
Ραντεβού την Πέμπτη 5 Μαΐου στο FUZZ live!
Κοσμάς Λαμπίδης: φωνή, νέι
Σταύρος Ρουμελιώτης: κιθάρα, φωνητικά
Γιώργος Σταυρίδης: κρουστά
Νίκος Αντωνόπουλος: κιθάρα, πλήκτρα, φωνητικά
Λάμπρος Παπανικολάου: κοντραμπάσο
Φάνης Ζαχόπουλος: κιθάρα, πλήκτρα, μαντολίνο
ήχος: Κώστας Χαϊκάλης
σχεδιασμός αφίσας: Παναγιώτης Ανδριανός πάνω σε πρωτότυπο σχέδιο του Κοσμά Λαμπίδη

Εισιτήρια https://www.viva.gr/tickets/music/usurum-live-at-fuzz/
Πόρτες: 21.00

Τιμή εισιτηρίου:
Early Birds: 10€ Pre-sale:12€ Doors: 14€:

Πρωτόκολλο covid-19:
H είσοδος επιτρέπεται μόνο με πιστοποιητικό εμβολιασμού ή πιστοποιητικό νόσησης εντός
6μηνου. Η ταυτοποίηση θα πραγματοποιείται με ταυτότητα ή αλλο επίσημο έγγραφο.

Playgrounded / We·own·the·sky
2022-05-06 20:00 | Fuzz Club, PIREOS 209 KAI PATRIARXOU IOAKIM 1, Athens, Greece
Οι Playgrounded επιστρέφουν στην Αθήνα για την παρουσίαση του νέου album “The death of Death” που έχει μόλις κυκλοφορήσει μέσω της Γερμανικής Pelagic Records. Το νέο δισκογραφικό δημιούργημα του κουιντέτο έχει προκαλέσει έντονο θόρυβο στην μουσική κοινότητα, κερδίζοντας διθυραμβικές κριτικές από τον παγκόσμιο μουσικό τύπο και ενθουσιώδεις αντιδράσεις από το κοινό. Με ιδιαίτερο χαρακτήρα, που ακροβατεί περίτεχνα ανάμεσα στο prog/post και τον ηλεκτρονικό ήχο και βαθιά σκεπτόμενη θεματολογία, που έχει σε πρώτο πλάνο την πάλη και την ενότητα των αντιθέτων, το “The death of Death” σκιαγραφεί μουσικά και στιχουργικά αντικρουόμενες πτυχές του κόσμου που μας περιβάλλει αναζητώντας τη μεταξύ τους σχέση.

LISTEN https://listen.pelagic-records.com/playgrounded
Ακολουθήστε τους Playgrounded:
W: https://playgrounded.net
IG: https://www.instagram.com/playgroundedofficial
FB: https://www.facebook.com/playgrounded
YT: https://www.youtube.com/user/playgroundedtv
TT: https://twitter.com/playgrounded

Στο σημαντικό first post- pandemic show θα μοιραστούν τη σκηνή με τους we.own.the.sky. Οι ατμοσφαιρικοί post rockers επιστρέφουν στις συναυλιακές εμφανίσεις και φέρνουν ξανά στο προσκήνιο το δεύτερο full length album τους, “Home” του 2019 (τρίτο, αν προσμετρήσεις το ντεμπούτο “Glass- Nails” EP). Οι we.own.the.sky, ισορροπώντας ανάμεσα στις κλασσικές φόρμες του post ήχου και progressive μελωδικά στοιχεία, έχουν καταφέρει να δημιουργήσουν έναν πιστό πυρήνα ακροατών και αυτή τους η επιστροφή αναμένεται να προλογίσει με τον ιδανικότερο τρόπο την κυκλοφορία του επερχόμενου νέου album τους. Στη σκηνή του FUZZ θα «περάσουν» από όλα τα σημεία-σταθμούς της δισκογραφίας τους, κλείνοντας παράλληλα τον κύκλο του “Home”.

Ακολουθήστε τους we.own.the.sky:
W: https://weownthesky.bandcamp.com
IG: https://www.instagram.com/weowntheskygr
FB: https://www.facebook.com/weowntheskygr
YT: https://www.youtube.com/user/weowntheskygr
TT: https://twitter.com/weowntheskygr

Απο 1η Μαιου καταργήθηκε η επίξειξη πιστοποιητικού για την είσοδό σας.
Υποχρεωτική χρήση μάσκας κατά τον χρόνο αναμονής στην είσοδο, προαιρετική κατά τη διάρκεια της συναυλίας..

Trashformers / 18th Anniversary mega-event!
2022-05-07 23:30 | Fuzz Club, PIREOS 209 KAI PATRIARXOU IOAKIM 1, Athens, Greece
Σάββατο 7/5
Aπό το ‘Trash Party’ το ορθόδοξο μέχρι το προηγούμενο ‘νο1 διαγαλαξιακό party’ απέχουμε
περίπου…
362 χιλιάδες λεπτά ασταμάτητης μουσικής!
6537 ώρες ξέφρενου χορού!
Αμέτρητες ώρες ακραίας διασκέδασης…
ή πιο απλά… 18 χρόνια Trashformers !!!

Ναι ναι, καλά διαβάσατε! … 18 motherfuckin’χρόνια!

Οι Trashformers ενηλικιώνονται (πιθανώς) και γιορτάζουν (γιορτάζουν γιορτάζουν, ακούτε που το
φωνάζουν) με το πιο mega-διαγαλαξιακό-αδίστακτο-anniversary event ever!
⬤ ‘MEGA’ γιατί θα γίνει ο χαμός ο ίδιος: μουσικάρες, full show, οπτικοακουστικές φασάρες,
guests φίλοι από τα παλιά, κτλ κτλ (ξέρετε εσείς)
⬤ ‘ΔΙΑΓΑΛΑΞΙΑΚΟ’ γιατί ως γνωστό δεν έχει όρια! Η διασκέδαση είναι ακραία!
⬤ ‘ΑΔΙΣΤΑΚΤΟ’ γιατί ΔΕΝ ΘΑ ΣΑΣ ΛΥΠΗΘΟΥΜΕ! Φορέστε άνετα παπούτσια και φέρτε γυαλιά ηλίου γιατί θα το τερματίσουμε… έτσι να θυμηθείτε τις εποχές που δεν σταματούσατε μέχρι να ξημερώσει!
⬤ ‘ANNIVERSARY’ γιατί 18 χρόνια είναι αυτά! Είναι σαν τα premium ποτά: ωριμάζει αργά μέσα σε βαρέλι και όταν έρθει η ώρα το απολαμβάνεις στο έπακρο!

Με λίγα λόγια:
>> 1ον θα γίνει καταστροφή (παραπάνω από ότι συνήθως)
>> 2ον θα γίνει ένα best of πραγμάτων τα οποία μας φέρανε σε αυτό το μαγευτικό ταξίδι από το 2004 μέχρι το σήμερα
>> 3ον “Ναι Τρίτων εκεί ;”

Δεν περιγράφουμε άλλο…
Η εμπειρία του να μπαίνεις στον κόσμο των Trashformers είναι κάτι που δεν μπορείς να το
καταλάβεις μέχρι να το ζήσεις… και ακόμη και αν το έχεις ζήσει, δεν μπορείς να το εξηγήσεις σε
άλλους!
Θα τα πούμε στο πιο καυτό Dancefloor της πόλης!!!
***********************
Saturday 7.5.22
Doors open: 22:46
Show starts: 00:14
After Party starts: 03:06
Party ends: NEVER
Fuzz, Athens
Ticket to fun: earlybird 8 (περιορισμένα) / presale TBA / on spot TBA
Τicket presale: https://www.viva.gr/…/18year-anniversary-mega-event/
Reservations: 2103450817

More info coming soon!

* Για την είσοδο στο event θα ζητηθεί επίδειξη πιστοποιητικού εμβολιασμού/νόσησης και ταυτοπροσωπίας εκτός αλλαγής της τρέχουσας οδηγίας.
** Σε περίπτωση ακύρωσης του event λόγω υγειονομικών μέτρων (χτύπα ξύλο), το αντίτιμο του
εισιτηρίου προπώλησης θα επιστραφεί.
*** Τα εισιτήρια θα είναι περιορισμένου αριθμού ώστε να μην υπάρχει συνωστισμός, μην το
αργήσετε!

DARK TRANQUILLITY +Ensiferum, Pyogenesis, Gwendydd
2022-05-12 19:00 - 23:30 | Fuzz Club, PIREOS 209 KAI PATRIARXOU IOAKIM 1, Athens, Greece
Double Headlining European Tour 2022
DARK TRANQUILLITY (Sweden)
+ENSIFERUM (Finland)
+PYOGENESIS (Germany)
+GWENDYDD (Bulgaria)
Πέμπτη 12 Μαίου 2022 – Fuzz Live Music Club Ώρα έναρξης: 19:00
Τιμή εισιτηρίου: 28 Ευρώ (Περιορισμένη προπώληση)
30 Ευρώ (Λοιπή προπώληση)
32 Ευρώ (Ταμείο)
Οι DARK TRANQUILLITY αναμφισβήτητα και μαζί με τους AT THE GATES, αποτελούν τις πιο συνεπείς και σταθερές μπάντες, σ’ αυτό που αποκαλούμε ως Σουηδικό μελωδικό death metal (οι IN FLAMES δεν αναφέρονται για τον απλούστατο λόγο, ότι εδώ και πολλά χρόνια έχουν αλλάξει τον ήχο και το ύφος τους). Εμπλουτίζουν και ανανεώνουν τον ήχο τους, δίχως όμως να αλλοιώνουν την ταυτότητα τους.
Αν και κατά την διάρκεια των τελευταίων ετών έγιναν αρκετές αλλαγές στην σύνθεση τους (λόγω των αποχωρήσεων μελών του), το συγκρότημα συνεχίζει κανονικά την πορεία του καθώς και να μας τροφοδοτεί με ποιοτικότατα άλμπουμ, που διαθέτουν όλα εκείνα τα συστατικά που τους έκαναν αυτό που είναι σήμερα.
Πιο πρόσφατη δουλειά τους, το “Moment” που κυκλοφόρησε το 2020 και άφησε θετικότατες εντυπώσεις. Καταπληκτικά φωνητικά και ερμηνείες από τον χαρισματικό Mikael Stanne (νυν GRAND CADAVER, πρώην IN FLAMES και HAMMERFALL), φουτουριστικά πλήκτρα από τον Martin Brändström (πρώην TIAMAT), φοβερές κιθάρες τόσο όσον αφορά τα riffs όσο και τα solos από τους ιδιαίτερα έμπειρους Christopher Amott (νυν ARMAGEDDON, BLACK EARTH και πρώην ARCH ENEMY, GHOST SHIP OCTAVIUS και για λίγο MACHINE HEAD) και Johan Reinholdz (νυν ANDROMEDA, SKYFIRE, NONEXIST και πρώην WIDOW, OPUS ATLANTICA, BULLHEAD, KONTINUUM) και τέλος συμπαγές rhythm section από τους Anders Jivarp (νυν THE TUBOYZ, πρώην IN FLAMES) στα τύμπανα και Anders Iwers (νυν TIAMAT, CEREMONIAL OATH και πρώην IN FLAMES, AVATARIUM, DESECRATOR, MERCURY TIDE, CEMETARY και για λίγο LACUNA COIL) στο μπάσο. Οι δύο τελευταίοι είναι και οι πιο προσφάτως αποχωρήσαντες από το γκρουπ και οι οποίοι έχουν αντικατασταθεί επί του παρόντος από τους Joakim Strandberg-Nilsson (νυν IN MOURNING, NONEXIST, FAITHFULL DARKNESS και WOLVES WITHIN και πρώην MOORGATE και THRIVE) στην θέση του ντράμμερ και Christian Jansson (νυν GRAND CADAVER και, PAGANDOM, πρώην TRANSPORT LEAGUE) στην θέση του μπασίστα.
Και λίγα πράγματα για την ιστορία τους. Ως DARK TRANQUILLITY ξεκίνησαν το 1991 (μέχρι τότε λέγονταν SEPTIC BROILER) και το παρθενικό τους άλμπουμ “Skydancer”, με τον Anders Fridén στα φωνητικά (μετέπειτα τραγουδιστή των κολλητών τους φίλων, IN FLAMES), τους Niklas Sundin και Mikael Stanne στις κιθάρες, τον Martin Henriksson στο μπάσο και τον Anders Jivarp στα τύμπανα, κυκλοφόρησε το 1993. Βέβαια είχαν προηγηθεί τα “Trail Of Life Decayed” (Demo 1991), Promotape 1992 και “A Mooncald Reflection” (7” EP 1992), επίσης με τον Anders Fridén στα φωνητικά. Έτσι λοιπόν μετά την αποχώρηση του Anders Fridén, τον ρόλο του frontman ανέλαβε ο κιθαρίστας Mikael Stanne, ο οποίος είχε τραγουδήσει στο ντεμπούτο των IN FLAMES “Lunar Strain” του 1994 καθώς και στο Demo 1993, ενώ τη θέση του στην δεύτερη κιθάρα ανέλαβε ο Fredrik Johansson (πρώην TRANSPORT LEAGUE) και κυκλοφόρησαν ένα από τα άλμπουμ – ορόσημα για το μελωδικό death metal, το “The Gallery”, με τεχνικά riff, ακραία φωνητικά, ακουστικά μέρη και λίγα γυναικεία φωνητικά, ένα άλμπουμ που μέχρι και σήμερα θεωρείται κομβικής σημασίας για τον ακραίο ήχο γενικότερα. Αλλά και ο διάδοχος του άλμπουμ αυτού, το “The Mind’s I”, κινούνταν στα ίδια, υψηλότατα επίπεδα και αποτέλεσε το έναυσμα για να φύγουν από τη Γαλλική Osmose Productions και να υπογράψουν νέο συμβόλαιο με την Γερμανική δισκογραφική εταιρία, Century Media Records, που είχε αρχίσει να μπαίνει δυναμικά στο χώρο.
Το πρώτο άλμπουμ που κυκλοφόρησαν από τη Century Media Records, ήταν το “Projector” που αποτέλεσε μία τεράστια έκπληξη για τους οπαδούς τους, αφού είχε καθαρά φωνητικά για πρώτη φορά καθώς και αρκετά πλήκτρα και ηλεκτρονικά στοιχεία, λόγω της προσθήκης του Martin Brändström (πρώην TIAMAT), δίχως όμως να παραλείπει τον καθαρόαιμο death metal χαρακτήρα του, σε αρκετά σημεία. Ίσως το πιο πλήρες άλμπουμ των DARK TRANQUILLITY, με το οποίο απέδειξαν ότι είχαν τα κότσια να πειραματιστούν επιτυχημένα και να παραμείνουν δημοφιλείς, αλλά και χρόνια αργότερα, το “Projector” να μνημονεύεται από μέρος του κόσμου ως η καλύτερη δουλειά τους. Το timing της κυκλοφορίας ήταν πάρα πολύ σημαντικό, αφού από εκείνη την περίοδο, ξεκίνησε να αναπτύσσεται πάρα πολύ το συγκεκριμένο ιδίωμα που πρεσβεύουν και ενώ όλοι προσπαθούσαν να παίξουν σαν εκείνους, πηγαίνοντας στα ίδια στούντιο (Fredman Studios) και παράγοντας τον ίδιο ήχο, εκείνοι φρόντισαν να δείξουν με σαφήνεια, ποιος είναι ο πραγματικός ηγέτης.
Από εκεί και πέρα οι DARK TRANQUILLITY αποκρυστάλλωσαν τον ήχο τους, με τα καθαρά φωνητικά του Mikael Stanne να κάνουν συχνά – πυκνά την εμφάνισή τους, την διπλή κιθαριστική επίθεση να παραμένει σταθερή, αλλά και τα στοιχεία του πειραματισμού να υφίστανται σε κάθε σχεδόν άλμπουμ τους έκτοτε. Και όλα αυτά, με μία μοναδική ικανότητα να γράφουν κομμάτια που σου καρφώνονται στο μυαλό και γίνονται διαχρονικές επιτυχίες
Αξίζει να σημειωθεί, ότι ο πλέον πρώην κιθαρίστας τους, Niklas Sundin (νυν MITOCHONDRIAL SUN, πρώην HAMMERFALL), είναι υπεύθυνος για τον σχεδιασμό των εξωφύλλων, σε όλα σχεδόν τα άλμπουμ τους (ακόμα και σήμερα) καθώς και ένας από τους πιο περιζήτητους σχεδιαστές εξωφύλλων στον χώρο της σκληρής μουσικής.
Στην θέση του co-headliner θα βρίσκονται οι ιδιαίτερα δημοφιλείς Φινλανδοί ENSIFERUM, ένα σχήμα που κατά τα τελευταία χρόνια έχει δει την φήμη και την δημοτικότητα του να εκτοξεύονται κατακόρυφα.
Το epic – folk – pagan metal σχήμα με αρκετές επιρροές από το μελωδικό death metal, ιδρύθηκε το 1995, αρχικά ως τριμελές, από τους Markus Toivonen, Sauli Savolainen και Kimmo Miettinen με σκοπό να παίζουν διασκευές, ενώ με την προσθήκη του Jari Mäenpää (μετά την φυγή του από τους ENSIFERUM το 2004, δημιούργησε τους WINTERSUN) έναν χρόνο αργότερα, στον ρόλο του τραγουδιστή και δεύτερου κιθαρίστα, έπαψαν να είναι μια cover band και άρχισαν να συνθέτουν το δικό τους υλικό. O Jari Mäenpää αναγκάσθηκε να αποχωρήσει από τους ENSIFERUM, όταν μια περιοδεία τους συνέπεσε με την περίοδο ηχογραφήσεων των WINTERSUN και τότε ο Jari αποφάσισε να συνεχίσει αποκλειστικά με το δικό δημιούργημα, τους WINTERSUN. Την θέση του ανέλαβε ο Petri Lindroos (πρώην NORTHER και WELLOHEEN (μπάντα tribute στους HELLOWEEN, όπως μαρτυρά και το όνομα τους)), αρχικά μόνο για τις ανάγκες της περιοδείας, ενώ μετά το τέλος της αποφάσισαν από κοινού με τα υπόλοιπα μέλη του γκρουπ, να παραμείνει ως μόνιμο μέλος τους. Έκτοτε τα death metal φωνητικά ανήκουν αποκλειστικά στον Petri Lindroos, ενώ οι Markus Toivonen (κιθαρίστας και το μόνο ιδρυτικό μέλος που παραμένει μέχρι και σήμερα), Sami Hinkka (μπασίστας) και Pekka Montin (Πληκτράς) μοιράζονται τα καθαρά φωνητικά.
Μέχρι και σήμερα έχουν κυκλοφορήσει οκτώ άλμπουμ και κάποια EP’s (εκτός των αρχικών demos), που στην πλειοψηφία τους πρόκειται για εξαιρετικές δουλειές, ενώ κάποιες εξ αυτών θα μπορούσαμε και να τις χαρακτηρίσουμε ως κλασικές για το ιδίωμα. Πιο πρόσφατη κυκλοφορία τους είναι το “Thalassic” του 2020, που αποτελεί ένα ακόμα βήμα προς τα εμπρός, διατηρώντας όμως στο ακέραιο τα καλά στοιχεία του ήχου τους καθώς και όλα εκείνα τα βασικά συστατικά που απαρτίζουν το ιδίωμα στο οποίο ανήκουν. Συνδυάζουν την μελωδία με την επιθετικότητα, την ατμόσφαιρα με την ευθυμία που προσφέρει το folk, ενώ υπάρχουν διάχυτα και στοιχεία από power και κλασικό metal, ακουστικά περάσματα και όλα αυτά στις σωστές αναλογίες.
Την σκυτάλη στους Φινλανδούς ENSIFERUM, θα παραδώσει το Γερμανικό τετραμελές σχήμα που θα βρεθεί για πρώτη φορά στην χώρα μας και που ξεκίνησε την καριέρα του εν έτη 1989 και μέχρι το 1991 ηχογραφούσε υπό το όνομα IMMORTAL HATE, ενώ κατόπιν μετονομάστηκε σε PYOGENESIS. Πρόκειται για ένα άκρως ιδιαίτερο σχήμα που δεν δίστασε να πειραματιστεί έντονα καθ’ όλη την διάρκεια της μέχρι τώρα καριέρας του, ανεξαρτήτως των όποιων θετικών ή αρνητικών αποτελεσμάτων. Και μιλάμε για ακραίο πειραματισμό, δίχως όρια, αφού ξεκίνησαν παίζοντας death – doom metal, στην συνέχεια πέρασαν στο gothic metal (μάλιστα αποτέλεσαν μία από τις πρώτες μπάντες του ιδιώματος), από εκεί στο alternative rock – metal, ενώ δεν δίστασαν να παίξουν ακόμα και punk rock!!! Και ενώ όλες αυτές οι αλλαγές και μόνο στο άκουσμα τους, θα τρόμαζαν τα περισσότερα συγκροτήματα καθώς θα μπορούσαν να τα οδηγήσουν ακόμα και στην διάλυση, εν τούτοις στην μη συνηθισμένη περίπτωση των PYOGENESIS, φαινόταν να ήταν ο αυτοσκοπός τους. Μέχρι στιγμής έχουν καταφέρει να κυκλοφορήσουν οκτώ ποικιλόμορφα στούντιο άλμπουμ, με το “A Silent Soul Screams Loud” του 2020 (στο κομμάτι “Modern Prometheus” συμμετέχει ο Chris Harms, τραγουδιστής των LORD OF THE LOST) να είναι το πιο πρόσφατο, αρκετά EP’s και Singles, πολυάριθμα video clips που έχουν προβληθεί από όλα τα μεγάλα μουσικά κανάλια (MTV, Viva TV, κ.λ.π.), ενώ έχουν γνωρίσει και αρκετή επιτυχία στην χώρα τους και όχι μόνο. Δύο πρώην μέλη τους, οι Tim Eiermann (επίσης πρώην AGORAPHOBIA) και Wolfgang Maier συμμετείχαν στους LIQUIDO (1996 – 2009) ένα τετραμελές Γερμανικό rock συγκρότημα που γνώρισε μεγάλη επιτυχία σε όλον τον κόσμο, ενώ σχετικά πρόσφατα αποτέλεσε μέλος των PYOGENESIS, ο Αγγλικής καταγωγής κιθαρίστας Graham Anthony Butt (γνωστός ως Gizz Butt) πρώην THE PRODIGY (Live), ENGLISH DOGS, SABBAT (Live), FIELDS OF THE NEPHILIM (Live), WAR DANCE, κ.λ.π. και νυν THE MORE I SEE, THE SCINTILLA PROJECT (Συγκρότημα που δημιούργησε ο Peter Rodney Byford, πιο γνωστός ως Biff Byford των SAXON, με αρκετά γνωστά ονόματα όπως Andy Sneap, κ.λ.π.), JANUS STARK, κ.λ.π. Ο δε Florian V. Schwarz, κιθαρίστας / τραγουδιστής και γενικά ο κινητήριος μοχλός και η ψυχή του συγκροτήματος είναι και ιδιοκτήτης της δισκογραφικής εταιρίας Hamburg Records, ενώ παλιότερα δούλευε στην Nuclear Blast Records και μάλιστα για πολλά χρόνια, αποκτώντας έτσι και την εμπειρία που χρειαζόταν προκειμένου να ανοίξει την δική του εταιρία. Κατά την διάρκεια όλων αυτών των ετών έχουν σαρώσει την υφήλιο με πολλές συναυλίες και έχουν εμφανιστεί σε μερικά από τα μεγαλύτερα φεστιβάλ παγκοσμίως (Wacken Open Air, Rock Am Ring, Rock Im Park, Popkomm, Summer Breeze Open Air, κ.λ.π.). Η πρώτη τους μεγάλη περιοδεία πραγματοποιήθηκε το 1995 με τους Άγγλους ANATHEMA ως co-headliners και τους Φινλανδούς GOD FORSAKEN ως το support σχήμα, ενώ το 1996 περιόδευσαν στο πλευρό των SOCIAL DISTORTION. Αυτό και μόνο δείχνει την ιδιαίτερα ευρεία γκάμα του ήχου τους και των επιρροών τους. Ευκαιρία λοιπόν να απολαύσουμε και στην χώρα μας αυτό το πραγματικά ιδιόμορφο και ξεχωριστό σχήμα.
Τις συναυλίες θα ανοίξουν οι GWENDYDD, ένα νεοσύστατο Βουλγαρικό συγκρότημα, του οποίου η σύνθεση κατά τα 4/5 αποτελείται από γυναίκες (εκτός του ντράμμερ). Δημιουργήθηκαν το 2018 και μέχρι στιγμής έχουν κυκλοφορήσει ένα στούντιο άλμπουμ (το 2020) και δύο video clips, ενώ αυτήν περίοδο δουλεύουν ήδη πάνω στο δεύτερο άλμπουμ τους. Ο ήχος τους είναι αρκετά μοντέρνος και κινείται ανάμεσα στο μελωδικό death metal και στο metalcore, Αν και δεν πρωτοτυπούν (άλλωστε δεν είναι αυτό το ζητούμενο πλέον), εν τούτοις το υλικό τους ακούγεται ιδιαίτερα ευχάριστα. Επιθετικό, groovy, με μπόλικες δόσεις μελωδίας, αλλά και κάποια ατμοσφαιρικά περάσματα, ενώ τα φωνητικά είναι κυρίως επιθετικά, δίχως να λείπουν και τα καθαρά σε σημεία. Δείχνουν ότι έχουν τα φόντα, τις ικανότητες και την θέληση / φιλοδοξία που θα τους κάνουν να ξεχωρίσουν εύκολα από τον σωρό και να προχωρήσουν παραπέρα.
Έτσι λοιπόν μετά από μια μακρά περίοδο απραξίας, οι DARK TRANQUILLITY και οι ENSIFERUM αποφάσισαν να ενώσουν τις δυνάμεις τους και να περιοδεύσουν από κοινού στην Ευρώπη το 2022, μαζί με τους PYOGENESIS και τους GWENDYDD, περνώντας βέβαια και από την χώρα μας, για δύο συναυλίες, σε Αθήνα και Θεσσαλονίκη, οι οποίες μόνο χαρά μπορούν να προκαλέσουν στους πολυπληθείς οπαδούς τους!!!
Παρακάτω παραθέτουμε και δηλώσεις των δύο συγκροτημάτων για την κοινή τους περιοδεία:
Mikael Stanne (DARK TRANQUIILTY) quotes:
“Let’s break the spell of silence and fear together this winter! We couldn’t be more excited to go back on the European roads again and to finally play in front of people, to hang out and to vent all this frustration that’s been building inside for far too long. It’s going to be incredible to join forces with our Finnish brothers ENSIFERUM for this as well. Having toured together before and crossed paths many times we look forward to screaming the night away throughout Europe this spring. Can’t wait to see you all! Cheers!“ – Mikael / DARK TRANQUILLITY

Sami Hinkka (ENSIFERUM) quotes:
“After such a long time of darkness & uncertainty in the live music scene, we are very happy to finally reveal a light at the end of the tunnel! We ’ll be joining forces with the legendary DARK TRANQUILLITY for a massive co-headlining tour around Europe. It’s no secret that back in the day, DARK TRANQUILLITY was one of the bands that inspired Markus Toivonen to start ENSIFERUM and now we are hitting the road with our heroes. How awesome is that?! We are sure that everyone is craving some energetic and ass-kicking live music experiences (we sure are!) and with this line-up, this tour is not to be missed. Get your ticket in advance & help support the return of live music! We can’t wait to see you in the front row!” – Sami Hinkka / ENSIFERUM
Ώρα έναρξης: 19:00 – Τιμή εισιτηρίου: 28 Ευρώ (Περιορισμένη προπώληση) – 30 Ευρώ (Λοιπή προπώληση) – 32 Ευρώ (Ταμείο)
ΣΗΜΕΙΩΣΗ: Επί του παρόντος η προπώληση εισιτηρίων γίνεται μόνο ηλεκτρονικά από τα www.123tickets.gr (για Αθήνα & Θεσσαλονίκη) και www.hunteragency.gr (μόνο για Αθήνα)

Naxatras w/ Deaf Radio
2022-05-13 20:30 - 23:30 | Fuzz Club, PIREOS 209 KAI PATRIARXOU IOAKIM 1, Athens, Greece
Oι Naxatras στο Fuzz Club στις 13 Μαΐου.
Έχοντας εξερευνήσει τα όρια του ψυχεδελικού rock, των heavy riffs και των αφαιρετικών ηχοτοπίων για μία δεκαετία, με εφαλτήριο την Βόρεια Ελλάδα, οι Naxatras συνεχίζουν να χαράσσουν μία συναρπαστική μουσική πορεία, γεμάτη αστρικές μελωδίες και σφιχτοδεμένα grooves, αυξάνοντας διαρκώς το fanbase τους σε Πανευρωπαϊκό επίπεδο.
Το τέταρτο σε σειρά full length album τους (έκτη συνολικά κυκλοφορία), με τίτλο “IV” παρουσιάζει το σχήμα για πρώτη φορά ως κουαρτέτο, με τον Παντελή Κάργα και την πολυδιάστατη performance του στα keyboards, να προσφέρουν ακόμη περισσότερη ατμόσφαιρα και πειραματική διάθεση στην ήδη επιτυχημένη jamming προσέγγιση του group στην ψυχεδελική μουσική. Εστιασμένο στο songwriting, στη μουσικότητα και τη σύνθεση, με εμφανείς τις επιρροές από ονόματα – σταθμούς του προοδευτικού rock των 70’s και με πολυεπίπεδες ενορχηστρώσεις ειδικής δυναμικής, το “IV” βρίσκει τους Naxatras στην καλύτερη μέχρι σήμερα φάση τους, με την εξελικτική τους διάθεση να έχει πλέον περάσει σε πρώτο πλάνο.
Δυναμικοί επί σκηνής, πιστοί στις δισκογραφικές εκτελέσεις, με διάχυτη όμως μία πολύ ιδιαίτερη, μεθυστική jamming διάθεση που σπάνια συναντάς, οι Naxatras απολαμβάνουν της φήμης ενός καθηλωτικού συναυλιακού act, γεγονός που επισφραγίζεται από sold out shows ανά την Ευρώπη, με εκείνα Αθήνας και Θεσσαλονίκης να έχουν πάντα μία περίοπτη θέση στην καρδιά τόσο των ιδίων, όσο και του κοινού των δύο μεγάλων ελληνικών πόλεων. Δεν είναι τυχαίο άλλωστε το ότι το 2018 κυκλοφόρησαν το “Live Rituals at Gagarin 205” σε συνεργασία με το ελληνικό περιοδικό Metal Hammer, αποθανατίζοντας στο μέγιστο δυνατό βαθμό την ατμόσφαιρα μίας ζωντανής τους εμφάνισης, για πρώτη φορά σε ενσώματο ηχητικό μέσον.
Μετά από μακρύ διάστημα συναυλιακής σιωπής, με ευχάριστες παρενθέσεις τις συναυλίες καθήμενων σε Τεχνόπολη Δήμου Αθηναίων και Μονή Λαζαριστών, οι Naxatras βγαίνουν και πάλι στους Ευρωπαϊκούς δρόμους στα τέλη Μαρτίου 2022, για μία ηχηρή επιστροφή στις συναυλίες “παλαιού τύπου”, σαν εκείνες στις οποίες τους αγαπήσαμε, χορέψαμε και ταξιδέψαμε μαζί τους. Ο δρόμος τους, οδηγεί με σίγουρα βήματα, την Παρασκευή 13 Μαϊου στο Fuzz Live Music Club της Αθήνας και την Παρασκευή 20 Μαϊου στον Πολυχώρο WE στην Θεσσαλονίκη, για να μας θυμίσουν όλα όσα μας έλειψαν σε αυτούς: Ψυχεδελικά trips, heavy 70’s vibes, μελωδίες που υπνωτίζουν το σώμα, αλλά αφυπνίζουν τη συνείδηση και μία γεύση από την φουτουριστική επική μουσική περιπέτεια του “IV” που ως τότε θα έχει σίγουρα παρασύρει στη δίνη του τα ηχοσυστήματά μας.

Την συναυλία της Αθήνας θα ανοίξουν οι Deaf Radio, το πολυσυζητημένο Αθηναϊκό κουαρτέτο, που τα τελευταία χρόνια μας εκπλήσσει όλο και πιο ευχάριστα με τα milestones και την μουσική του εξέλιξη. Στο πιο πρόσφατο ηχητικό δείγμα τους που δόθηκε στην δημοσιότητα, το εξαιρετικό single “Model Society”, οι Deaf Radio παρουσιάζονται ανανεωμένοι, σε σχέση με τα δύο full length albums που έχουν προηγηθεί, με μία κατά πολύ πειραματικότερη διάθεση, που έχει ναι μεν και πάλι την βάση της στην ποιοτική τραγουδοποιεία, αλλά αυτή την φορά “κλείνει το μάτι” εντονότερα στα ηλεκτρονικά ηχοχρώματα, με τα οποία ούτως ή άλλως το σχήμα φλερτάρει εδώ και χρόνια. Συναρπαστικοί επί σκηνής, και αγαπητοί στο underground heavy rock όσο και το πιο εναλλακτικό κοινό, οι Deaf Radio έχουν καταφέρει να σημειώνουν υψηλούς αριθμούς στα ψηφιακά τους streams, όσο και στις δια ζώσης συναυλιακές εμφανίσεις τους, γεγονός που για πολλούς, τους καθιστά το “next big thing” της σκηνής. Περιμένοντας το επόμενο μεγάλο τους βήμα, ετοιμαζόμαστε να τους απολαύσουμε στο πλευρό των Naxatras, σε ένα line-up που δεν αφήνει περιθώρια αμφισβήτησης ως προς την ποιότητά του.

Τα εισιτήρια κοστίζουν 11€ (περιορισμένη προπώληση), 13€ (προπώληση) και 15€ (ταμείο).
Η προπώληση πραγματοποιείται μέσω του viva.gr και του δικτύου καταστημάτων του.
Ηλεκτρονική προπώληση: https://www.viva.gr/…/naxatras-live-in-athens-ft-deaf…

Press contact: press@3plab.gr | +306972534053

Tricky - Ακύρωση
2022-05-14 20:00 - 23:30 | Fuzz Club, PIREOS 209 KAI PATRIARXOU IOAKIM 1, Athens, Greece
Οι συναυλίες του Tricky που ήταν προγραμματισμένες για τις 13 και 14 Μαϊου σε Θεσσαλονίκη (Fix Factory Of Sound) και Αθήνα (Fuzz Live Music Club), αντίστοιχα, δεν θα πραγματοποιηθούν. Όπως μας ενημέρωσε σήμερα το management του καλλιτέχνη, ο σπουδαίος μουσικός / παραγωγός από το Bristol είναι αναγκασμένος να ακυρώσει όλα τα shows της επερχόμενης περιοδείας του για λόγους υγείας.
Αυτή τη στιγμή, δεν είμαστε σε θέση να ανακοινώσουμε νέες ημερομηνίες για τα συγκεκριμένα shows, οπότε θα προχωρήσουμε σε άμεση επιστροφή των χρημάτων στους κατόχους εισιτηρίων. Η διαδικασία θα γίνει αυτόματα για όσους έχουν κάνει αγορά online, με το αντίτιμο να πιστώνεται στο λογαριασμό τους μέσα στις επόμενες ημέρες χωρίς να απαιτείται κάποια περαιτέρω ενέργεια από τη μεριά τους. Εκπρόσωποι της εταιρείας μας θα επικοινωνήσουν και με όσους έχουν κάνει αγορά με μετρητά.
Ακολουθεί η ανακοίνωση από τον καλλιτέχνη:
“Δυστυχώς, πρέπει να ανακοινώσουμε ότι όλα τα επερχόμενα shows ακυρώνονται καθώς ο Tricky χρειάζεται να κάνει ένα διάλειμμα και να επικεντρωθεί σε ζητήματα της προσωπικής του υγείας. Θα υπάρξει άμεση επιστροφή των χρημάτων στους κατόχους των εισιτηρίων. Ζητάμε συγγνώμη για όποια δυσκολία προκαλεί η συγκεκριμένη ακύρωση και ανυπομονούμε για την επιστροφή στις περιοδείες στο κοντινό μέλλον.”
Regrettably we must announce that all upcoming live shows are cancelled as Tricky must take a break to focus on matters of personal health. Full refunds will be available from your point of purchase, who will also be in touch shortly with further information. Apologies for the inconvenience caused, and looking forward to being back on the road in the near future.

Moonspell / αναβολή
2022-05-20 20:30 - 23:30 | Fuzz Club, PIREOS 209 KAI PATRIARXOU IOAKIM 1, Athens, Greece
Όπως σας είχαμε ενημερώσει ήδη από τις ανακοινώσεις των Green Carnation & Moonspell οι προγραμματισμένες εμφανίσεις τους στην Ελλάδα αναβάλλονται. Ακολουθεί η επίσημη ανακοίνωση της διοργανώτριας εταιρείας.
“Οι προγραμματισμένες συναυλίες των Moonspell και Green Carnation δεν θα πραγματοποιηθούν όπως επρόκειτο, την Παρασκευή 20 Μαΐου 2022 (στην Αθήνα, στο Fuzz Live Music Club) και την Κυριακή 22 Μαΐου 2022 (στην Θεσσαλονίκη, στο Principal Club Theater), αλλά θα μεταφερθούν σε νέες ημερομηνίες εντός του έτους. Τα ήδη αγορασμένα εισιτήρια (είτε είχαν αγοραστεί για την ξεχωριστή συναυλία των Green Carnation στην Αθήνα, είτε για τις από κοινού συναυλίες των Moonspell μαζί με τους Green Carnation), θα ισχύουν και για τις νέες ημερομηνίες, που θα ανακοινωθούν στο προσεχές διάστημα.”

30 Years Of Moonspell 2022 Tour / XXX The Greater Tour
MOONSPELL (Portugal) + GREEN CARNATION (Norway)
Παρασκευή 20 Μαΐου 2022 – Αθήνα – Fuzz Live Music Club
ΣΗΜΕΙΩΣΗ Νο. 1: Οι κάτοχοι εισιτηρίων της συναυλίας των GREEN CARNATION, θα μπορέσουν να έρθουν και να παρακολουθήσουν την συναυλία με τα εισιτήρια που έχουν ήδη στα χέρια τους.
ΣΗΜΕΙΩΣΗ Νο. 2: Σύμφωνα με τα τρέχοντα υγειονομικά μέτρα και για όσο αυτά ισχύουν, η είσοδος στους χώρους διεξαγωγής των συναυλιών, θα επιτραπεί μόνο με πιστοποιητικό εμβολιασμού ή πιστοποιητικό νόσησης (σε ισχύ) εντός εξαμήνου. Η ταυτοποίηση θα πραγματοποιείται με αστυνομική ταυτότητα ή οποιοδήποτε άλλο επίσημο έγγραφο που αποδεικνύει την ταυτοπροσωπία.
ΣΗΜΕΙΩΣΗ Νο.3: Σύντομα θα ανακοινωθεί και θα ξεκινήσει και η προπώληση εισιτηρίων μέσω των φυσικών σημείων πώλησης σε Αθήνα και Θεσσαλονίκη.
Ώρα έναρξης: 20:30 – Τιμή εισιτηρίου: 25 Ευρώ (Περιορισμένη προπώληση) – 28 Ευρώ (Προπώληση) – 30 Ευρώ (Ταμείο)
Ηλεκτρονική προπώληση εισιτηρίων (Για Αθήνα & Θεσσαλονίκη)
www.123tickets.gr – www.hunteragency.gr
Οι Πορτογάλοι MOONSPELL ξεκίνησαν την καριέρα τους το 1989 ως MORBID GOD παίζοντας αμιγώς black metal και συνέχισαν έτσι μέχρι και το 1992, οπότε και μετονομάστηκαν σε MOONSPELL. Βέβαια οι MOONSPELL δεν περιορίστηκαν στο να παίζουν μόνο black metal, αλλά εμπλούτισαν τον ήχο τους και με στοιχεία από gothic metal, γεγονός που έδειξε ότι είχαν την διάθεση, αλλά και την ικανότητα, να πειραματιστούν και να εξελιχθούν τόσο μουσικά, όσο και στιχουργικά, δίχως όμως να ξεχνούν τις ρίζες τους.
​Έτσι λοιπόν τα άλμπουμ τους μόνο κοινότυπα δεν ακούγονταν, αφού ανάλογα με την διάθεση τους και με το τι ήθελαν να παρουσιάσουν στο κοινό τους την εκάστοτε χρονική στιγμή, άλλοτε ακούγονταν πιο μελωδικοί, άλλοτε πιο σκοτεινοί, άλλοτε πιο εμπορικοί (πάντα με την καλή έννοια του όρου), άλλοτε πιο χαλαροί και άλλοτε πιο επιθετικοί, πάντα όμως ατμοσφαιρικοί και ιδιαίτεροι. Και ενώ κάτι τέτοιο λογικά θα είχε αρνητική επίδραση στο κοινό τους (όπως άλλωστε έχει συμβεί πολλάκις με αρκετές μπάντες που άλλαξαν ριζικά τον ήχο τους), εν τούτοις όχι μόνο δεν έχαναν οπαδούς, αλλά το κοινό τους συνεχώς διευρυνόταν, αποδεχόμενο τα διαφορετικά τους “πρόσωπα”. Και αυτό είναι ένα πραγματικό επίτευγμα, που λίγα συγκροτήματα έχουν επιτύχει.
Με πλούσια δισκογραφία στο ενεργητικό τους και με κάποια από τα άλμπουμ τους να έχουν ήδη χαρακτηριστεί ως κλασικά (π.χ. “Wolfheart” και “Irreligious”), αρκετά hits όπως τα “Alma Mater”, “Vampiria”, “Opium”, “Full Moon Madness”, “Nocturna”, ”Everything Invaded”, “Finisterra”, “Luna”, “Night Eternal”, “Scorpion Flower” (με την Anneke Van Giersbergen (πρώην THE GATHERING) στα γυναικεία φωνητικά), “Alpha Noir”, “Lickanthrope”, “White Skies”, “Fireseason”, “Breathe” (Until We Are No More), “Extinct”, “Medusalem”, “Domina”, “The Last Of Us”, “Malignia”, “Funeral Bloom”, “The Future Is Dark”, “In Tremor Dei”, “Evento” και “Todos Os Santos”, συνεχίζουν να μας εκπλήσσουν, με πιο πρόσφατη δουλειά τους να είναι το 13ο στούντιο άλμπουμ τους “Hermitage” του 2021. Απλό, λιτό, ατμοσφαιρικό, σκοτεινό και πιο μελωδικό, κερδίζει αμέσως τον ακροατή, αφήνοντάς του πολύ καλές εντυπώσεις από το πρώτο κιόλας άκουσμα.
Στην χώρα τους είναι ίσως το μεγαλύτερο metal σχήμα (μέχρι και γραμματόσημο με το εξώφυλλο του “Wolfheart” κυκλοφόρησε στην Πορτογαλία, προς τιμήν τους) , αλλά και στην Ελλάδα δεν παύουν να είναι πολύ δημοφιλείς, κάτι που οι ίδιοι επιδιώκουν και ιδιαίτερα ο frontman τους, ηγέτης και εμβληματική φιγούρα του συγκροτήματος, Fernando Ribeiro. Οι σχέσεις τους με τους ROTTING CHRIST και τους SEPTIC FLESH είναι ιδιαίτερα στενές και φιλικές, ενώ κάποια εξώφυλλα άλμπουμ τους αποτελούν δημιουργίες του Σπύρου “Seth” Αντωνίου των SEPTIC FLESH. Τρανή απόδειξη άλλωστε αποτελούν και οι πολλές φορές που έχουν εμφανιστεί ζωντανά στην χώρα μας, με το κοινό να τους αποθεώνει σε κάθε τους επίσκεψη.
Το 2012 κυκλοφόρησαν την αυτοβιογραφία τους στα Αγγλικά και στα Πορτογαλικά, με τίτλο “XX 20 Anos / Years”, γραμμένη εξ ολοκλήρου από τον Fernando Ribeiro, ενώ το 2016 ίδρυσαν την δισκογραφική Alma Mater Records (το όνομα προήλθε από το “Alma Mater”, ίσως το πλέον αναγνωρίσιμο hit των MOONSPELL), με αποκλειστικό σκοπό να κυκλοφορεί ειδικές επανεκδόσεις, μιας και παραμένουν στο δυναμικό της Αυστριακής δισκογραφικής εταιρίας Napalm Records.
Έτσι λοιπόν με αφορμή την κυκλοφορία του “Hermitage” αλλά και την συμπλήρωση 30 ετών από το ξεκίνημα τους ως MOONSPELL, το συγκρότημα θα περιοδεύσει στην Ευρώπη και όχι μόνο και όπως είναι αναμενόμενο θα περάσουν και από την χώρα μας για δύο εμφανίσεις σε Αθήνα και Θεσσαλονίκη. Μαζί τους στις συναυλίες στην χώρα μας θα εμφανιστούν για πρώτη φορά οι Νορβηγοί GREEN CARNATION.
Progressive rock και metal, ιδιώματα που για την πλειοψηφία του κοινού, έχουν ταυτιστεί με την ύπαρξη σχημάτων όπως οι PINK FLOYD, RUSH, GENESIS, DREAM THEATER, QUEENSRYCHE, FATES WARNING, PAIN OF SALVATION, κ.λ.π. Δείχνει δύσκολο να συνειδητοποιήσουν ότι progressive μπορούν να είναι και είναι συγκροτήματα που προέρχονται από τον χώρο του ακραίου metal. Τρανά παραδείγματα αποτελούν σχήματα όπως οι ATHEIST, NOCTURNUS, DEATH, PESTILENCE, CYNIC, VOIVOD, OPETH, SADIST και πολλά ακόμη. Στην κατηγορία αυτή λοιπόν ανήκουν και οι Νορβηγοί GREEN CARNATION, δημιούργημα του κιθαρίστα και πρώην μπασίστα των EMPEROR, Terje Vik Schei, γνωστού περισσότερο ως Tchort, ψευδώνυμο που στις Σλαβικές διαλέκτους σημαίνει “Διάβολος”, οι οποίοι παίζουν ποιοτικότατο progressive / avant-garde metal / rock (με στοιχεία από doom και gothic metal), που σε καμία μα καμία περίπτωση δεν έχουν να ζηλέψουν τίποτα από ονόματα που θεωρούνται μεγαλύτερά τους (τουλάχιστον εμπορικά), όπως KATATONIA, ΑΝΑΤΗΕΜΑ, OPETH, MY DYING BRIDE και άλλοι. Και βέβαια δεν είναι ο Tchort ο μόνος πολυπράγμων μουσικός στο γκρουπ, αφού και άλλα μέλη τους συμμετείχαν / συμμετέχουν σε σχήματα όπως TRISTANIA, SIRENIA, TRAIL OF TEARS, IN THE WOODS…, κ.λ.π.
Μπορεί το “Hallucinations Of Despair” Demo 1991, των GREEN CARNATION, να ήταν ηχητικά ακραίο και καθαρά death metal, μετά όμως από μεγάλες ανακατατάξεις και αφού ο Tchort (νυν THE 3RD ATTEMPT) στο ενδιάμεσο ασχολήθηκε και συμμετείχε σε σχήματα όπως οι EMPEROR, CARPATHIAN FOREST, BLOOD RED THRONE, SATYRICON (Live) και EINHERJER (Live), κυκλοφόρησε τελικά το ντεμπούτο τους “Journey To The End Of The Night” 10 χρόνια αργότερα, έν έτει 2000, με μέλη τους που έπαιζαν ταυτόχρονα και στους συμπατριώτες τους IN THE WOODS… (με τους οποίους έχουν πολλά κοινά σημεία), ένα άλμπουμ ατμοσφαιρικού doom / progressive metal, όσο αδόκιμος και αν είναι αυτός ο όρος, με τραγούδια διάρκειας από 12 έως και 18 λεπτά!!! Ένα χρόνο αργότερα, το τερμάτισαν, συνθέτοντας ένα από τα μακροσκελέστερα τραγούδια στην μουσική, το “Light Of Day, Day Of Darkness” διάρκειας 60 λεπτών!!!. Όπως καταλάβατε, το άλμπουμ, αποτελείται από ένα και μοναδικό τραγούδι, παρόλα αυτά, το άλμπουμ θεωρείται ίσως το καλύτερό τους, παρουσιάζοντας εξαιρετική ποικιλία και με χρήση ασυνήθιστων οργάνων, ενώ και η μελαγχολία είναι διάχυτη, καθώς στιχουργικά αναφέρεται από την μία πλευρά στον θάνατο της κόρης και από την άλλη πλευρά στην γέννηση του γιου του Tchort.
Η συνέχεια τους βρίσκει σε ακόμη πιο ξεκάθαρα progressive metal / rock μονοπάτια, με το “A Blessing In Disguise” του 2003 (αρχικά επρόκειτο να κυκλοφορήσει με τον τίτλο “Writing On The Wall”, τον οποίο και άλλαξε ο Tchort για να ταιριάζει καλύτερα με το εξώφυλλο του άλμπουμ) και το “The Quiet Offspring” του 2005, όπου και κατάφεραν να δημιουργήσουν έναν ισχυρό πυρήνα οπαδών, ενώ δεν δίστασαν την ίδια χρονιά, να μας χαρίσουν ένα ακουστικό άλμπουμ, το “Acoustic Verses” (το οποίο επανακυκλοφόρησε και ένα χρόνο αργότερα από την Ελληνική Black Lotus Records και αναμένεται να επανακυκλοφορήσει από την Season Of Mist στα τέλη του 2021) καθώς και το επίσης ακουστικό “The Burden Is Mine… Alone” EP. Άλλο ένα αποκορύφωμα στην καριέρα τους, ήρθε το 2006, όπου έπαιξαν κάτω από ένα φράγμα ύψους 30 μέτρων που είχε χτιστεί το 1939, μέσα στα Νορβηγικά δάση, μπροστά σε ένα κοινό που αριθμούσε περισσότερα από 500 άτομα διαφόρων εθνικοτήτων. Ένα θέαμα εξωπραγματικό, που αποτυπώθηκε και κυκλοφόρησε το 2007 σε DVD με τον τίτλο “A Night Under The Dam” και θεωρείται ως ένα από τα πιο θεαματικά όλων των εποχών. Το κακό είναι ότι μετά την κυκλοφορία του, οι GREEN CARNATION ανακοίνωσαν ότι διαλύονταν.
Όλα αυτά μέχρι το 2014, όπου επέστρεψαν παίζοντας σποραδικά shows, ενώ δύο χρόνια αργότερα άρχισαν να δίνουν κάποιες επετειακές συναυλίες για τα 15 χρόνια από την κυκλοφορία του “Light Of Day, Day Of Darkness”, παίζοντας το ολόκληρο!!! Έτσι λοιπόν το 2018 κυκλοφόρησαν το “Last Day Of Darkness”, το οποίο ηχογραφήθηκε ζωντανά εξ ολοκλήρου στο θέατρο Kilden, που βρίσκεται στην πόλη τους, το Kristiansand.
Και εκεί ήταν που άρχισαν να σκέφτονται το ενδεχόμενο κυκλοφορίας ενός νέου στούντιο άλμπουμ, σε περίπτωση που η έμπνευση αλλά και η όρεξη υπήρχαν ακόμα μέσα τους. Στρώθηκαν λοιπόν στην δουλειά σοβαρά και δίχως να πουν τίποτα σε κανέναν, άρχισαν να δημιουργούν το επόμενο άλμπουμ τους. Αφότου έκριναν ότι το αποτέλεσμα τους δικαιώνει, ανακοίνωσαν την πρόθεση τους να συνεχίσουν και άρχισαν την διαδικασία αναζήτησης δισκογραφικής εταιρίας, προκειμένου να κυκλοφορήσουν την νέα τους δουλειά. Και αυτή δεν είναι άλλη από την Γαλλική εταιρία Season Of Mist, με την οποία είχαν συνεργαστεί ξανά κατά το παρελθόν. Το άλμπουμ “Leaves Of Yesteryear” κυκλοφόρησε στις αρχές Μαΐου 2020 και διαθέτει όλα εκείνα τα χαρακτηριστικά συστατικά του ήχου τους, ενώ το εξώφυλλο του είναι άλλη μια δημιουργία του Niklas Sundin (πρώην DARK TRANQUILLITY, νυν ), με τον οποίο επίσης έχουν συνεργαστεί ξανά στο παρελθόν. Επίσης στα τέλη του 2020 κυκλοφόρησαν άλλη μία νέα καταπληκτική σύνθεση, το “The World Without A View” υπό την μορφή single.

Release Athens 2022
2022-06-08 17:00 - 2022-07-23 23:30 | Πλατεία Νερού
Μετά από 35 μήνες σιωπής, η Πλατεία Νερού ξαναζωντανεύει. Το αγαπημένο σου μουσικό φεστιβάλ επιστρέφει μεγαλύτερο από ποτέ.
12 ημέρες / 40 κορυφαία ονόματα / 100 ώρες ζωντανής μουσικής

Αγορά εισιτηρίων και κάθε πληροφορία από το www.releaseathens.gr
Επωφεληθείτε απ’τις προσφορές διημέρου για να παρακολουθήσετε περισσότερες ημέρες του Release Athens 2022 με χαμηλότερο κόστος.
Επίσης, διατίθενται περιορισμένα VIP εισιτήρια για κάθε ημέρα. Στη συγκεκριμένη κατηγορία περιλαμβάνονται οι εξής προνομιακές παροχές: Ξεχωριστή υπερυψωμένη περιοχή διαμορφωμένη με stands & stools για όλους, οpen-bar, προτεραιότητα πρόσβασης στον χώρο, ιδιωτικό parking, ξεχωριστές τουαλέτες, αναμνηστικό δώρο.
Bauhaus / The Jesus And Mary Chain / dEUS (8/6/22)
Το κορυφαίο goth-rock συγκρότημα με το original line up, σε μια απ’τις ελάχιστες εμφανίσεις που θα πραγματοποιήσουν στην Ευρώπη αυτό το καλοκαίρι. Μαζί τους οι σπουδαίοι The Jesus And Mary Chain αλλά και οι αγαπημένοι Βέλγοι dEUS.
Nick Cave & The Bad Seeds / Mogwai / Fontaines D.C. (15/6/22)
O σπουδαίος Nick Cave μαζί με τους Bad Seeds, ο Σκωτσέζοι πρωτοπόροι του post rock Mogwai και ένα απ’τα καλύτερα νέα γκρουπ της τελευταίας 5ετίας σε μια υπέροχη βραδιά.
Parov Stelar, ARTBAT + more tba (18/6/22)
Ο άνθρωπος που μας έμαθε τι σημαίνει electro swing, έρχεται με το συγκρότημά του για μια νύχτα γεμάτη χορό και χαμόγελα. Μαζί του, το δίδυμο που έχει κατακτήσει τον κόσμο της χορευτικής μουσικής, ARTBAT.
Manowar / Rotting Christ / Rhapsody of Fire (22/6/22)
Ο αλληλοσεβασμός και η εκτίμηση μεταξύ Manowar και Rotting Christ, των δύο μεγαθηρίων του «σκληρού» ήχου, είναι γνωστός. Μας υπόσχονται ένα πραγματικό υπερθέαμα και ένα εντυπωσιακό stage show. Μαζί τους, οι πρωτοπόροι του symphonic power metal, οι Ιταλοί Rhapsody of Fire.
Γιάννης Αγγελάκας & 100°C / Παύλος Παυλίδης & Hotel Alaska / Παιδί Τραύμα (25/6/22)
Ο Γιάννης Αγγελάκας και ο Παύλος Παυλίδης ξαναμοιράζονται τη σκηνή, για πρώτη φορά μετά το 2018, και μαζί με τα συγκροτήματά τους – 100°C και Hotel Alaska, αντίστοιχα – στήνουν μία μεγάλη γιορτή. Μαζί τους, το Παιδί Τραύμα, που πλέον έχει μετεξελιχθεί σε μπάντα, στη μεγαλύτερη βραδιά του καλοκαιριού για το εγχώριο rock.
London Grammar / LP / Hooverphonic (27/6/22)
Οι London Grammar, το κορυφαίο indie / dream pop συγκρότημα στον κόσμο, στην παρθενική τους εμφάνιση στη χώρα μας, σε μια ονειρική βραδιά γεμάτη πανέμορφα τραγούδια. Μαζί τους, η LP και οι Hooverphonic.
Pet Shop Boys / Thievery Corporation + K. Bήτα (30/6/22)
Ένα απ’τα κορυφαία ονόματα που γέννησε η ποπ μουσική έρχεται στο Release Athens στο πλαίσιο της “Dreamworld – The Greatest Hits Live” παγκόσμιας περιοδείας τους. Μαζί τους, οι αγαπημένοι του ελληνικού κοινού, Thievery Corporation και ο μοναδικός K. Βήτα.
Iggy Pop / Liam Gallagher / Sleaford Mods / The K’s (2/7/22)
Απ’τη μια ο Iggy Pop, o άνθρωπος που καθόρισε όσο ελάχιστοι τι σημαίνει ροκ σταρ και απ’την άλλη ο Liam Gallagher, ένα απ’τα μεγαλύτερα ονόματα που γέννησαν τα 90s ίσως στην κορυφαία στιγμή της μετά-Oasis καριέρας του. Μαζί τους, οι φοβεροί και τρομεροί Sleaford Mods και οι The K’s λίγο πριν καθιερωθούν ως το νέο μεγάλο γκρουπ της Μεγάλης Βρετανίας.
Judas Priest / Cradle of Filth / Dead Daisies (15/7/22, Κλειστό Φαλήρου)
Οι Judas Priest, οι «θεοί του metal» γιορτάζουν 50 χρόνια στην κορυφή της σκηνής και έρχονται στην Αθήνα με ένα εντυπωσιακό show που δεν θέλει να χάσει κανείς. Μαζί τους, οι προκλητικοί Cradle of Filth και το supergroup των Dead Daisies.
Clutch + more tba (19/7/22)
Η ζωντανή απόδειξη πως το rock’n’roll και η μυθολογία του δεν θα πεθάνει ποτέ. Οι Clutch θα στήσουν ένα αξέχαστο πάρτι.
Sabaton / Blind Guardian / Epica (21/7/22)
Δύο απ’τα μεγαλύτερα power metal συγκροτήματα που ακούσαμε ποτέ, οι Sabaton και οι Blind Guardian θα ανέβουν την ίδια μέρα στη σκηνή του Release Athens. Μαζί τους, οι βετεράνοι της συμφωνικής πλευράς του «σκληρού» ήχου, Epica.
Slipknot / Sepultura + more tba(23/7/22)
Δεν θα μπορούσαμε να γιορτάσουμε με καλύτερο τρόπο τη λήξη του Release Athens 2022. Δύο πραγματικά σπουδαία γκρουπ, οι, κυριολεκτικά, ασύγκριτοι Slipknot και οι Βραζιλιάνοι superstars Sepultura.

Altin Gün
2022-08-09 20:30 - 23:30 | Fuzz Club, PIREOS 209 KAI PATRIARXOU IOAKIM 1, Athens, Greece
Οι Altin Gün ζωντανά στην Αθήνα Παρασκευή 16 Σεπτεμβρίου 2022 Fuzz Club
Η εκρηκτική εξαμελή μπάντα των Altın Gün, από τα πιο ξεχωριστά και υποσχόμενα psych-folk συγκροτήματα, έρχεται στην Αθήνα για μία βραδιά γεμάτη ανατολικούς ρυθμούς, ψυχεδέλεια και funk την Παρασκευή 16 Σεπτεμβρίου 2022, στο Fuzz Club.
TO ΠΡΟΓΡΑΜΜΑ
: doors open
: Saber Rider
: ALTIN GÜN
Το εξαμελές σχήμα Altin Gün, με έδρα το Άμστερνταμ και καταγωγή από την Τουρκία, έχει κατορθώσει να κάνει μία εξαιρετικά ενδιαφέρουσα πορεία στην παγκόσμια σκηνή του psych-rock.
Η μπάντα – αποκάλυψη μας συστήθηκε το 2018, με την κυκλοφορία του άλμπουμ «On», το οποίο έτυχε ενθουσιώδους υποδοχής. Η αγάπη τους για την παραδοσιακή τουρκική folk των ‘60s και ‘70s φαίνεται να διαδραματίζει κυρίαρχο ρόλο στις συνθέσεις τους, ενώ συνεχώς πειραματίζονται με ψυχεδελικούς ήχους και στοιχεία funk για την ανάδειξη του ιδιαίτερου μουσικού είδους που υπηρετούν. Το ηλεκτρικό saz – ένα τρίχορδο τουρκικό λαούτο – και τα φωνητικά του Erdinç Ecevit δίνουν απίστευτη δυναμική στη ρυθμική σύνθεση της μουσικής, ενώ τα πλήκτρα, η κιθάρα, το μπάσο, τα ντραμς και τα κρουστά τροφοδοτούν ορμητικούς ρυθμούς και η Merve Daşdemir τραγουδά με τη μαγευτική δύναμη μιας νεαρής Grace Slick.
Μεταξύ άλλων, έχουν ξεχωρίσει για τις δυναμικές ζωντανές εμφανίσεις τους, ενώ η εξαιρετικά δημοφιλή εμφάνισή τους στο KEXP κέντρισε το ενδιαφέρον των κριτικών και του κοινού αναμφισβήτητα.
Εισιτήρια:
18€ – Περιορισμένη προπώληση
22€ – Προπώληση
25€ – Γενική είσοδος
Δίκτυο Προπώλησης:
Online: www.viva.gr/tickets/music/fuzz/altin-gun/
Τηλεφωνικά: 11876
Σημεία Προπώλησης:
Καταστήματα Wind
Ευριπίδης Βιβλιοπωλεία
Yoleni’s Greek Gastronomy Center (Σόλωνος 9)
Viva Spot Τεχνόπολης (μέσα στο χώρο της Τεχνόπολης, είσοδος από οδό Περσεφόνης, Δευτ-Σαβ 11:00-19:00)
Σύνδεσμοι:
Facebook – www.facebook.com/altingunband
Instagram – www.instagram.com/altingunband/?hl=en
Twitter – www.twitter.com/altingunband
YouTube – www.youtube.com/channel/UChEZ2psKMV0dei91gpDtI_A

Altin Gün
2022-09-16 20:00 - 23:30 | Fuzz Club, PIREOS 209 KAI PATRIARXOU IOAKIM 1, Athens, Greece
Η εκρηκτική εξαμελή μπάντα των Altin Gün, από τα πιο ξεχωριστά και υποσχόμενα psych-folk συγκροτήματα, έρχεται στην Αθήνα για μία βραδιά γεμάτη ανατολικούς ρυθμούς, ψυχεδέλεια και funk την Παρασκευή 16 Σεπτεμβρίου 2022, στο Fuzz Club.
«Altın Gün are always a transportive listen»
The Quietus
«A spaced out journey into synth dreamland»
all things loud
«Turkish psych folk band Altin Gün are easy to fall in love with.»
Ato Records
Το εξαμελές σχήμα Altin Gün, με έδρα το Άμστερνταμ και καταγωγή από την Τουρκία, έχει κατορθώσει να κάνει μία εξαιρετικά ενδιαφέρουσα πορεία στην παγκόσμια σκηνή του psych-rock.
Η μπάντα – αποκάλυψη μας συστήθηκε το 2018, με την κυκλοφορία του άλμπουμ «On», το οποίο έτυχε ενθουσιώδους υποδοχής. Η αγάπη τους για την παραδοσιακή τουρκική folk των ‘60s και ‘70s φαίνεται να διαδραματίζει κυρίαρχο ρόλο στις συνθέσεις τους, ενώ συνεχώς πειραματίζονται με ψυχεδελικούς ήχους και στοιχεία funk για την ανάδειξη του ιδιαίτερου μουσικού είδους που υπηρετούν. Το ηλεκτρικό saz – ένα τρίχορδο τουρκικό λαούτο – και τα φωνητικά του Erdinç Ecevit δίνουν απίστευτη δυναμική στη ρυθμική σύνθεση της μουσικής, ενώ τα πλήκτρα, η κιθάρα, το μπάσο, τα ντραμς και τα κρουστά τροφοδοτούν ορμητικούς ρυθμούς και η Merve Daşdemir τραγουδά με τη μαγευτική δύναμη μιας νεαρής Grace Slick.
Μεταξύ άλλων, έχουν ξεχωρίσει για τις δυναμικές ζωντανές εμφανίσεις τους, ενώ η εξαιρετικά δημοφιλή εμφάνισή τους στο KEXP κέντρισε το ενδιαφέρον των κριτικών και του κοινού αναμφισβήτητα.
Σύνδεσμοι:
Facebook – www.facebook.com/altingunband
Instagram – www.instagram.com/altingunband/?hl=en
Twitter – www.twitter.com/altingunband
YouTube – www.youtube.com/channel/UChEZ2psKMV0dei91gpDtI_A
Εισιτήρια:
22€ – Προπώληση
25€ – Γενική είσοδος
Δίκτυο Προπώλησης:
Online: www.viva.gr/tickets/music/fuzz/altin-gun/
Τηλεφωνικά: 11876
Σημεία Προπώλησης:
Καταστήματα Wind
Ευριπίδης Βιβλιοπωλεία
Yoleni’s Greek Gastronomy Center (Σόλωνος 9)
Viva Spot Τεχνόπολης (μέσα στο χώρο της Τεχνόπολης, είσοδος από οδό Περσεφόνης, Δευτ-Σαβ 11:00-19:00)

The Ocean (Collective) w/ LLNN & Playgrounded
2022-09-28 19:00 - 23:30 | Fuzz Club, PIREOS 209 KAI PATRIARXOU IOAKIM 1, Athens, Greece
/

Λόγω αυξημένης προπώλησης και εξάντλησης των εισιτηρίων της συναυλίας των The Ocean Collective , LLNN και Playgrounded , το event μεταφέρεται στο Fuzz Live Music Club.

Η προπώληση συνεχίζεται μέσω του viva.gr και του δικτύου καταστημάτων του, η τιμή των εισιτηρίων πλέον διαμορφώνεται στα 22€ και τα ήδη αγορασμένα εισιτήρια ισχύουν για το νέο χώρο, χωρίς καμία περαιτέρω ενέργεια.

Εισιτήρια θα πωλούνται και στο ταμείο του συναυλιακού χώρου προς 25€.

www.viva.gr/tickets/music/the-ocean-collective

ΧΡΟΝΟΛΟΓΙΟ:
Πόρτες: 19:00
19:45 – Playgrounded
20:50 – LLNN
22:00 – The Ocean

Τις τελευταίες δύο δεκαετίες, οι Ocean βρίσκονται σε μία διαρκή κατάσταση εξέλιξης, κυκλοφορώντας αναγνωρισμένους δίσκους που έχουν χαιρετηθεί απ’το κοινό και με σκοπό να οδηγήσουν τη heavy μουσική όλο και μακρύτερα αλλά και βαθύτερα, αλλά και με ίσο σεβασμό προς το εγκεφαλικό και το πρωτόγονο.
Τον Σεπτέμβρη του 2020, στο μέσο πια της πανδημίας, η κολλεκτίβα με βάση το Βερολίνο κυκλοφόρησε το πολυαναμενόμενο Phanerozoic II, που ολοκλήρωνε και το Phanerozoic journey. Χωρίς καν τη δυνατότητα μιας περιοδείας για να προωθήσει το δίσκο, το Phanerozoic II βρέθηκε στο Top 10 των Γερμανικών charts, για πρώτη φορά στην ιστορία του σχήματος.

Μοιρασμένο σε δύο τμήματα, το Mesozoic και το Cenozoic, το Phanerozoic II παρουσιάζει τη λεπτομέρεια αλλά και το βάθος δύο εκ των πιο ισχυρών trademarks των Ocean. Ενώ εμβαθύνουν με επιμονή στις αξιοσημείωτες πραγματικότητες που διέπουν τις εναλλασσόμενες χρονικές παλίρροιες, ο Robin Staps και οι σύντροφοί του διαχρονικά ερωτοτροπούσαν μεταξύ των θεμάτων που επέλεγαν όπως και των εμπειριών που η μουσική τους προσπαθεί να δημιουργήσει.

Και το Phanerozoic II είναι ένας δίσκος στην πραγματικότητα για το χρόνο, με ιδιαίτερα καυστικούς και δεικτικούς υπαινιγμούς για τον σύγχρονο κόσμο, ενδεδυμένους στο πνευματικό πέπλο της νέας μουσικής.
Στην μεγάλη επιστροφή των The Ocean Collective στην Αθήνα, θα βρίσκονται μαζί τους οι LLNN και οι δικοί μας Playgrounded.

ΕΠΙΚΟΙΝΩΝΙΑ:
• W: http://thetemple.gr
• FB: https://www.facebook.com/templeliveclub
• IG: https://www.instagram.com/templeathens
• T: +30 698 640 8118
• E: info@thetemple.gr, jim@thetemple.gr

KOVACS
2022-10-13 21:00 - 23:30 | Fuzz Club, PIREOS 209 KAI PATRIARXOU IOAKIM 1, Athens, Greece
Η EVENTATION GREECE ΠΑΡΟΥΣΙΑΖΕΙ
KOVACS ΠΕΜΠΤΗ 13 OKTΩΒΡΙΟΥ FUZZ CLUB
Προπώληση εισιτηρίων:https://eventation.gr/kovacs
Η Ολλανδή τραγουδίστρια και συνθέτης Kovacs, δημιουργός της μεγάλης επιτυχίας “My Love”, επιστρέφει στην Αθήνα με τις γνωστές επιτυχίες αλλά και νέο υλικό στις αποσκευές της,
την Πέμπτη 13 Οκτωβρίου στο Fuzz Club.
Με τη, σήμα κατατεθέν, γούνινη κουκούλα να κρύβει το ξυρισμένο της κεφάλι αλλά και τη φωνή μιας σόουλ ντίβας, η Sharon Kovacs είναι ένα φαινόμενο αινιγματικό. Έχοντας πολυετείς μουσικές σπουδές στο ενεργητικό της, αναδείχθηκε από open mic nights στο Eindhoven όπου έκανε και τα πρώτα της βήματα πριν αρχίσει να διαγράφει μια εντελώς ξεχωριστή πορεία στην παγκόσμια μουσική σκηνή, που δεν άργησε να αντιληφθεί την ιδιαίτερη γοητεία της και να αφεθεί στη μαγεία.
Το tango noir χιτ “My Love”, σαν βγαλμένο από soundtrack ταινίας του James Bond, ηχογραφήθηκε κατά
ένα μεγάλο μέρος στην Κούβα και έγινε πανευρωπαϊκό χιτ, φτάνοντας μάλιστα στο νούμερο 1 των ελληνικών τσαρτς. Το ντεμπούτο άλμπουμ της “Shades Of Black” κυκλοφόρησε το 2015 και σκαρφάλωσε στους καταλόγους 26 χωρών μπαίνοντας στο top 10 στη Γερμανία και φτάνοντας στο νούμερο 1 στην πατρίδα της. Εξήντα εκατομμύρια views στο youtube, ένα συμβόλαιο με το πρακτορείο μοντέλων Viva Paris, πολυάριθμες βραβεύσεις και εμφανίσεις σε φεστιβάλ, ένα support slot στα live του Robbie Williams – η ερμηνεύτρια που τραγουδά σκοτεινή, ωμή σόουλ βγαλμένη από την καρδιά και έχει το βλέμμα στραμμένο στους θρύλους (από τη Billie Holiday μέχρι τη Nina Simone και από τη Shirley Bassey μέχρι την Amy και την Beth Gibbons) κάνει σταθερά τα βήματα που την οδηγούν στο superstardom.

Cult of Luna
2022-10-19 20:00 - 23:30 | Fuzz Club, PIREOS 209 KAI PATRIARXOU IOAKIM 1, Athens, Greece
Tην Τετάρτη 19 Οκτωβρίου 2022 θα εμφανιστούν στο Fuzz Club οι Cult of Luna, στην καλύτερη στιγμή της καριέρας τους! Ένα από τα σημαντικότερα συγκροτήματα του σκληρού ήχου, επιστρέφει στην Ελλάδα, έχοντας κυκλοφορήσει έναν αριστουργηματικό δίσκο κι ένα τρομερό EP!
TIMETABLE
Doors: 19:00
Sevengill 19:40
Calyces 20:25
Cult of Luna 21:30
Οι Σουηδοί μετρούν πια πάνω από 20 χρόνια στο δισκογραφικό και συναυλιακό κουρμπέτι κι είναι αποδεδειγμένα ίσως η πιο σημαντική post metal μπάντα της τελευταίας δεκαετίας, με μια σειρά εξαιρετικών κυκλοφοριών στη σειρά. Στην αυγή του 2000, οι Cult of Luna, προσπάθησαν να χωρέσουν τις hardcore καταβολές τους στη βαριά κληρονομιά των Isis και των Νeurosis χτίζοντας ένα mid-tempo κινηματογραφικό τοπίο, που έβριθε από όλα όσα θα κατάφερνε το συγκρότημα αργότερα.
Έτσι λοιπόν, μας συστήθηκαν με τον ομότιτλο παρθενικό δίσκο, για να περάσουν στην αγκαλιά της κραταιάς δισκογραφικής Earache, όπου και κυκλοφόρησαν την υπέρ-ποιοτική τετράδα “The Beyond”, “Salvation”, “Somewhere Along the Highway”, & “Eternal Kingdom”, αποκτώντας όλο και περισσότερους φανατικούς οπαδούς. Τα underground όρια ήταν πλέον πολύ στενά για το συγκρότημα κι ύστερα από κάποιες ανακατατάξεις στο line-up τους, δούλεψαν 5 χρόνια για το magnum opus τους “Vertikal” το 2013, που ήρθε για να πείσει και τους πλέον δύσπιστους για την αξία των Cult of Luna.
Στήνοντας ένα αποστομωτικό post metal έπος, που βρήκε μπόλικη από την έμπνευσή του στο “Metropolis” του Fritz Lang, έδωσαν χώρο στις ηλεκτρονικές επιρροές κι έδωσαν στους οπαδούς έναν από τους καλύτερους δίσκους της δεκαετίας. Δυστοπική ατμόσφαιρα, industrial αισθητική με sludge ξεσπάσματα και ανατριχιαστικές μελωδίες, αφήνει αιώνια παρακαταθήκη το συγκλονιστικό 19λεπτο έπος του “Vicarious Redemption”.
Αφομοιώνοντας όλες τις space αναφορές τους, τρία χρόνια αργότερα προσκαλούν την Julie Christmas να συμπράξει μαζί τους στο “Mariner”, προκαλώντας ένα ντελίριο στους fans με ακόμη ένα καταπληκτικό album. Ακολούθησε το “A Dawn to Fear” του 2019 μαζί με μια θέση στο θρόνο του post metal ιδιώματος, ως την πλέον δημιουργική και επιτυχημένη μπάντα των τελευταίων ετών. Πριν λίγες μέρες ανακοινώθηκε η κυκλοφορία του EP “The Raging River” με τη συμμετοχή του Mark Lanegan σε ένα από τα τραγούδια, να βάζει υποψηφιότητα για μια από τις καλύτερες συνεργασίες της επερχόμενης χρονιάς. Μια συναυλιακή στάση στα μέρη μας επιβεβαιώνει τον μύθο τους, ενώ κοινό και μουσικοκριτικοί υποκλίνονται στο ταλέντο και την ανεξάντλητη έμπνευσή τους.
Την Τετάρτη 19 Οκτωβρίου 2022, όσοι τυχεροί σταθούμε κάτω από τη σκηνή του Fuzz Club, θα γίνουμε κομμάτι μιας σπουδαίας συναυλιακής ιστορίας που θα διηγούμαστε περήφανοι στις επόμενες γενιές, βλέποντας τους Cult of Luna να αποδεικνύουν γιατί γίνεται δικαιολογημένα τόσο μεγάλος ντόρος γύρω από το όνομά τους!
Μαζί τους οι CALYCES και οι SEVENGILL .
Πληροφορίες
Εισιτήρια γενικής εισόδου από 29 ευρώ
Σημεία Προπώλησης
www.highpriority.gr
www.ticketmaster.gr
Τηλεφωνικό Kέντρο Ticketmaster 210 893 8111
Δίκτυο καταστημάτων Public
* Για αγορές μέσω internet, call center και Public υπάρχει επιβάρυνση 10% στην τιμή του εισιτηρίου
Φυσικά σημεία προπώλησης
Reload Stores
Ακαδημίας 81, Αθήνα
Τηλέφωνο: 2103801464
Ωράριο λειτουργίας:
Δευτέρα έως Παρασκευή 09:30-21:00
Σάββατο 10:00-20:00
Metal Era
Εμμανουήλ Μπενάκη 22, Αθήνα
Τηλέφωνο: 2103304133
Ωράριο λειτουργίας:
Δευτέρα, Τετάρτη, Σάββατο: 09:30-15:15
Τρίτη, Πέμπτη, Παρασκευή: 09:30-20:30
Χρήσιμα Links
http://www.cultofluna.com/
https://www.facebook.com/cultoflunamusic/
https://twitter.com/Cultofluna_off
https://www.instagram.com/cultofluna/
Για περισσότερες πληροφορίες:
press@highpriority.gr

SEPTICFLESH +HYPOCRISY +THE AGONIST +HORIZON IGNITED
2022-10-21 19:00 - 23:30 | Fuzz Club, PIREOS 209 KAI PATRIARXOU IOAKIM 1, Athens, Greece
Worship European Tour 2022
SEPTICFLESH (Greece)
+HYPOCRISY (Sweden)
+THE AGONIST (Canada)
+HORIZON IGNITED (Finland)
Παρασκευή 21 Οκτωβρίου 2022 — Αθήνα — Fuzz Live Music Club
Ώρα έναρξης: 19:00
Τιμή εισιτηρίου: 28 Ευρώ (Περιορισμένη προπώληση)
30 Ευρώ (Λοιπή προπώληση)
32 Ευρώ (Ταμείο)
Προπώληση εισιτηρίων
ONLINE
www.123tickets.gr
www.hunteragency.gr.
ΦΥΣΙΚΑ ΣΗΜΕΙΑ
Metal Era (Εμμανουήλ Μπενάκη 22, Αθήνα / Τηλ: 210-3304133)
No Remorse Records (Ακαδημίας 81, Αθήνα / Τηλ. 210-3830981)
Reload Store (Ακαδημίας 81, Αθήνα / Τηλ: 210-3801464)
Bowel Of Noise (Θεμιστοκλέους 25, Αθήνα / Τηλ. 210-3846783)
Le Disque Noir (Θεμιστοκλέους 29, Αθήνα / Τηλ: 211 2143554)
Cinema Libre Filmstore (Θεμιστοκλέους 34, Αθήνα / Τηλ: 210-3803833)
Monsterville (Αγίας Ειρήνης 13, Μοναστηράκι / Τηλ: 210-3648180)

Μία από τις κορυφαίες περιοδείες ακραίου metal των τελευταίων ετών, θα περάσει και από την Ελλάδα με δύο στάσεις, την Παρασκευή 21 Οκτωβρίου 2022 στην Αθήνα και την επόμενη μέρα, Σάββατο 22 Οκτωβρίου 2022 στην Θεσσαλονίκη, όπου οι συμπατριώτες μας, παγκόσμιοι ηγέτες του συμφωνικού death metal, SEPTICFLESH θα εμφανιστούν μαζί με τους βετεράνους Σουηδούς death metallers HYPOCRISY, του χαρισματικού Peter Tägtgren (ως co-headliners) και τους melodic death metallers από τον Καναδά THE AGONIST, οι οποίοι έχουν στα φωνητικά την Ελληνίδα, Vicky Psarakis, ενώ τις συναυλίες κάθε βραδιά θα ανοίγουν οι Φινλανδοί HORIZON IGNITED, οι οποίοι επίσης κινούνται στον χώρο του μελωδικού death metal.
Οι SEPTICFLESH, υπάρχουν από το 1990 και ήταν ένα από τα πρώτα Ελληνικά σχήματα που υπέγραψαν συμβόλαιο με ξένη δισκογραφική εταιρία και συγκεκριμένα με τη Γαλλική Holy Records, μέσω της οποίας κυκλοφόρησαν τα πέντε τους πρώτα άλμπουμ, μέχρι το τέλος της δεκαετίας του ’90. Από την αρχή της καριέρας τους, δεν φοβήθηκαν ποτέ τους πειραματισμούς, κάτι που ξεκίνησε από το “ΕΣΟΠΤΡΟΝ” του 1992 και συνεχίστηκε στο “Ophidian Wheel” και το “A Fallen Temple”, με τα γυναικεία φωνητικά της Ναταλίας Ρασούλη. Το “Revolution DNA” του 1999, βρήκε το συγκρότημα να έχει και καθαρά φωνητικά με τον Σωτήρη Βαγενά στον ρόλο, που δεν ήταν πλέον υπεύθυνος μόνο για την δεύτερη κιθάρα και τους στίχους, ενώ περιείχε και κάποια πιο industrial στοιχεία, με την παραγωγή του, ακόμα και σήμερα, να θεωρείται ως μία από τις αρτιότερες όλων των εποχών, από Ελληνικό συγκρότημα.
Το άλμπουμ αυτό, σήμανε το τέλος της συνεργασίας τους με την Holy Records και το “Sumerian Daemons” κυκλοφόρησε από την Ολλανδική Hammerheart Records και τους βρήκε πιο ακραίους από ποτέ, αλλά ξαφνικά το σχήμα αποφάσισε να διαλυθεί το 2003 και τα μέλη τους να δημιουργήσουν τους βραχύβιους, DEVILWORX. Μετά από τέσσερα χρόνια απουσίας, η επιστροφή τους ήρθε με τον πλέον εκκωφαντικό τρόπο. Το 2007, οι «εγκέφαλοι» του γκρουπ, τα αδέρφια Αντωνίου, ο Σπύρος (Seth) μπασίστας / τραγουδιστής και υπεύθυνος για όλο το εικαστικό κομμάτι και ο Χρήστος, κιθαρίστας με master στην ορχηστρική μουσική, έβαλαν τα δυνατά τους, συνεργάστηκαν με τη Φιλαρμονική Ορχήστρα της Πράγας και το αποτέλεσμα που φέρει τον τίτλο “Communion”, όχι αδίκως, θεωρείται ένας από τα κορυφαία άλμπουμ συμφωνικού, ακραίου metal όλων των εποχών. Από εκεί και πέρα, οι SEPTICFLESH, δεν έβλεπαν απλά πιο μπροστά, αλλά και πιο ψηλά. Τα “The Great Mass”, “Titan” και “Codex Omega”, τους τοποθέτησαν πολύ ψηλά, ανάμεσα στην ελίτ του ακραίου metal με το αποκορύφωμα να είναι η επική και σχετικά πρόσφατη εμφάνιση στο Μεξικό, με συμφωνική ορχήστρα που αποτυπώθηκε στο “Infernus Sinfonica MMXIX” και προκάλεσε παγκόσμιο θαυμασμό.
Πλέον το συγκρότημα, υπέγραψε νέο συμβόλαιο με τη μεγαλύτερη ‑ίσως- ανεξάρτητη δισκογραφική εταιρία, την Nuclear Blast Records και το νέο τους στούντιο άλμπουμ “Modern Primitives” και πρώτος καρπός αυτής της νέας συνεργασίας, αναμένεται να κυκλοφορήσει στις 20 Μαΐου 2022. Η χρήση των παραδοσιακών οργάνων και διαφόρων χορωδιών σε συνδυασμό με το κλασικό, αγαπημένο ύφος των SEPTICFLESH και φυσικά τη Φιλαρμονική Ορχήστρα της Πράγας, αναμένεται να προκαλέσουν ενθουσιασμό στους πολυπληθείς οπαδούς τους και οι συναυλίες τους στην Ελλάδα, θα είναι το επιστέγασμα αυτής της σπουδαίας μουσικής πορείας.
Από την πλευρά τους, οι Σουηδοί HYPOCRISY, είναι ένα από τα πιο αξιοσέβαστα συγκροτήματα της σκηνής του death metal. Ξεκινώντας το 1988 ως solo project του Peter Tägtgren (επίσης πρώην THE ABYSS, LOCK UP, BLOODBATH, MALEVOLENT CREATION (Live), κ.λ.π.) υπό την ονομασία SEDITIOUS, ενώ το 1991 μετεξελίχθηκαν σε κανονικό συγκρότημα, τους HYPOCRISY. Αρχικά ο ήχος τους ήταν πιο brutal death metal, στα “Penetralia” και “Osculum Obscenum” (με τον Carl Magnus Broberg (επίσης πρώην DARK FUNERAL, WITCHERY, DEMONOID, GOD AMONG INSECTS, κ.λ.π.) στα φωνητικά), αλλά με το πέρασμα του χρόνου άρχισαν να ενσωματώνουν στον ήχο τους αρκετά μελωδικά στοιχεία αλλά και ατμοσφαιρικά / μελαγχολικά περάσματα, με μεγάλη επιτυχία μάλιστα και δίχως να θυσιάζουν την επιθετικότητα τους, την ταχύτητα τους (βέβαια σε σημεία οι ταχύτητες έπεφταν και έδιναν την θέση τους σε πιο mid tempo φόρμες, οι οποίες όμως ταίριαζαν απόλυτα) και τον εν γένει death metal ήχο τους. Κυκλοφόρησαν μία σειρά από φοβερά και αριστουργηματικά άλμπουμ (“The Fourth Dimension”, “Abducted”, “The Final Chapter” “Hypocrisy”, “Into The Abyss”, “Catch 22”, “The Arrival”, “Virus”, κ.λ.π.), με τον Peter Tägtgren να αναλαμβάνει πλέον και τα φωνητικά, μεταξύ όλων των άλλων καθηκόντων του, προσδίδοντας τους ένα πολύ καλό status στον ακραίο ήχο και σε γενικές γραμμές απογείωσαν την μέχρι τότε καριέρα τους. Στιχουργικά άρχισαν να καταπιάνονται με τους εξωγήινους και γενικότερα με το μεταφυσικό στοιχείο, θεματολογία η οποία συνεχίζει να κυριαρχεί στις κυκλοφορίες τους ακόμα και σήμερα. Παράλληλα βέβαια με τους HYPOCRSIY, ο mastermind τους και πολυάσχολος, Peter Tägtgren, ασχολιόταν και με την παραγωγή άλμπουμ στα ιδιόκτητα στούντιο του, τα περίφημα Abyss Studios. Ενώ είχαν ανακοινώσει πολύ νωρίς τη διάλυσή τους, με την κυκλοφορία του “The Final Chapter” το 1997, ευτυχώς πήραν γρήγορα πίσω την απόφασή τους, ένα χρόνο μετά (1998) και από το 1999 άρχισαν να οργώνουν την Ευρώπη και ολόκληρο τον κόσμο με ζωντανές εμφανίσεις. Στο μεταξύ, ο Peter Tägtgren δημιούργησε τους πιο «μοντέρνους» και λιγότερο metal, PAIN, με τους οποίους γνώρισε και ακόμα γνωρίζει πολύ μεγάλη επιτυχία, ενώ υπήρξε και συνιδρυτής των LINDEMANN, με τον Till Lindemann, τραγουδιστή και ηγετική μορφή των πασίγνωστων Γερμανών RAMMSTEIN. Θεωρείται, εύκολα, μία από τις σπουδαιότερες φιγούρες της Ευρωπαϊκής ‑και όχι μόνο- σκηνής του ακραίου ήχου. Πριν από λίγους μήνες και εννέα χρόνια μετά από την κυκλοφορία του “End Of Disclosure”, οι HYPOCRISY επέστρεψαν δισκογραφικά με το πολύ καλό “Worship”, το οποίο μπορεί και να είναι το τελευταίο άλμπουμ τους και ως εκ τούτου ίσως η τελευταία μας ευκαιρία να τους δούμε επί σκηνής, μετά το 2004!
Μαζί τους θα είναι και οι Καναδοί melodic death metallers, THE AGONIST, οι οποίοι δημιουργήθηκαν το 2004 και αρχικά είχαν το όνομα THE TEMPEST, ενώ πολύ σύντομα το άλλαξαν σε THE AGONIST. Μέχρι στιγμής έχουν κυκλοφορήσει έξι αξιόλογα για το ιδίωμα άλμπουμ, με πιο πρόσφατο το “Orpheus” του 2019, ενώ το 2021 κυκλοφόρησαν το EP “Days Before The World Wept” Έγιναν πιο γνωστοί στο ευρύ κοινό, όταν η αρχική τους τραγουδίστρια, Alissa White-Gluz, έγινε η νέα front woman των Σουηδών ARCH ENEMY το 2014, αντικαθιστώντας την Γερμανίδα Angela Gossow. και έγινε πασίγνωστη για την χρήση ακραίων αλλά και καθαρών / μελωδικών φωνητικών. Την θέση της, πήρε η Ελληνίδα Vicky Psarakis (με την οποία και επισκέφθηκαν την χώρα μας για συναυλίες το 2015), η οποία και εκείνη χρησιμοποιεί brutal αλλά και καθαρά φωνητικά, με έναν επίσης εξαιρετικό τρόπο και το status του συγκροτήματος πλέον, βρίσκεται σε πολύ υψηλό επίπεδο.
Στον ρόλο του opening act της περιοδείας, θα βρίσκονται οι Φινλανδοί HORIZON IGNITED, το νέο ελπιδοφόρο απόκτημα της Nuclear Blast Records, που ξεκίνησαν την καριέρα τους το 2017 και κινούνται στον χώρο του μελωδικού death metal. Μέχρι στιγμής έχουν κυκλοφορήσει ένα στούντιο άλμπουμ (“After The Storm”) και ετοιμάζονται για το δεύτερο τους “Towards The Dying Lands” το οποίο θα βγει στην αγορά την 1η Ιουλίου 2022. Μάλιστα ο τραγουδιστής τους, Okko Solanterä, συμμετέχει με τον ίδιο ακριβώς ρόλο και στους νεοσύστατους black metallers I AM THE NIGHT, μαζί με τους Markus Vanhala (νυν INSOMNIUM, OMNIUM GATHERUM και MALPRACTICE), Waltteri Väyrynen (νυν PARADISE LOST, ABHORRENCE και πρώην BODOM AFTER MIDNIGHT, VALLENFYRE, κ.λ.π.) και Janne Markkanen (πρώην OMNIUM GATHERUM), οι οποίοι ετοιμάζονται να κυκλοφορήσουν το ντεμπούτο τους “While The Gods Are Sleeping”.
Το «πακέτο» αυτών των τεσσάρων συγκροτημάτων, υπόσχεται μεγάλη ποικιλία στον ακραίο ήχο, από κορυφαίους του είδους και μετά από πολλά χρόνια, θα έχουμε την ευκαιρία να θαυμάσουμε τόσα γκρουπ που ανήκουν στην ελίτ του ιδιώματος, σ’ ένα και μόνο βράδυ. Απλά ΔΕΝ ΧΑΝΕΤΑΙ!!!
Οι συναυλίες θα πραγματοποιηθούν σύμφωνα με τα υγειονομικά μέτρα που θα ισχύουν την περίοδο πραγματοποίησης τους.

Saint Asonia / Ακύρωση
2022-10-22 19:00 - 23:30 | Fuzz Club, PIREOS 209 KAI PATRIARXOU IOAKIM 1, Athens, Greece
ΑΝΑΚΟΙΝΩΣΗ ΤΗΣ ΔΙΟΡΓΑΝΩΤΡΙΑΣ Eventation Greece
Δυστυχώς, η προγραμματισμένη για τις 22 Οκτωβρίου συναυλία των Saint Asonia στο Fuzz Club ακυρώνεται!

Μήνυμα από την μπάντα: “Είμαστε στη δυσάρεστη θέση να ακυρώσουμε την ευρωπαϊκή περιοδεία μας λόγω προβλημάτων στον προγραμματισμό. Ευχαριστούμε για την κατανόηση και ελπίζουμε να παίξουμε για τους υπέροχους fans μας στην άλλη πλευρά του Ατλαντικού σύντομα. Μείνετε συντονισμένοι για περισσότερες πληροφορίες και περισσότερη μουσική από τους Saint Asonia!”

Για την επιστροφή των χρημάτων των αγορασμένων εισιτηρίων, παρακαλούμε επικοινωνήστε μαζί μας στο email

el.kondrat@gmail.com

Το ίδιο email χρησιμοποιείτε και για τυχόν ακυρώσεις εισιτηρίων/επιστροφές χρημάτων που δεν έχουν ολοκληρωθεί ακόμα!

ΣΗΜΑΝΤΙΚΟ: Για την ακύρωση εισιτηρίων και επιστροφή χρημάτων αποστείλετε απαραιτήτως

*** τον αριθμό της παραγγελίας***

και στην περίπτωση πληρωμής με μετρητά, τον αριθμό ΙΒΑΝ του λογαριασμού για την κατάθεση χρημάτων.

UFO - ΑΚΥΡΩΣΗ
2022-10-29 21:00 - 23:30 | Fuzz Club, PIREOS 209 KAI PATRIARXOU IOAKIM 1, Athens, Greece
High Priority Promotions

ΕΝΗΜΕΡΩΣΗ ΓΙΑ ΤΗΝ ΕΠΙΣΤΡΟΦΗ ΧΡΗΜΑΤΩΝ ΣΤΟΥΣ ΚΑΤΟΧΟΥΣ ΕΙΣΙΤΗΡΙΩΝ
ΓΙΑ ΤΙΣ ΣΥΝΑΥΛΙΕΣ ΤΩΝ UFO ΣΕ ΑΘΗΝΑ ΚΑΙ ΘΕΣΣΑΛΟΝΙΚΗ
Οι συναυλίες των UFO σε Αθήνα και Θεσσαλονίκη ακυρώθηκαν, μετά το σοβαρότατο πρόβλημα υγείας του θρυλικού frontman του συγκροτήματος, Phil Mogg.
➡️ Οι επιστροφές για όσους αγόρασαν το εισιτήριό τους ηλεκτρονικά μέσα στο 2022, έχουν ολοκληρωθεί.
➡️ Ωστόσο, όσοι πραγματοποίησαν την ηλεκτονική αγορά τα έτη 2020 και 2021, έχουν ήδη λάβει ένα mail με όλα τα απαραίτητα στοιχεία που πρέπει να μας αποστείλουν, καθώς έχει μεσολαβήσει μεγάλο διάστημα από την πραγματοποίηση των συναλλαγών και η επιστροφή μπορεί να γίνει μόνο με τραπεζική κατάθεση.
➡️ Όλοι οι κάτοχοι των hardcopy εισιτηρίων για τη συναυλία της Αθήνας, μπορούν να προσκομίσουν και να εξαργυρώσουν το εισιτήριό τους στο κατάστημα Metal Era (Εμμανουήλ Μπενάκη 22) κατά τις ώρες λειτουργίας του, από τις 12 Οκτωβρίου μέχρι την 1 Δεκεμβρίου 2022.
➡️ Όλοι οι κάτοχοι των hardcopy εισιτηρίων για τη συναυλία της Θεσσαλονίκης, μπορούν να προσκομίσουν και να εξαργυρώσουν το εισιτήριό τους στο κατάστημα Entopica Bakaleria (Καστριτσίου 15) κατά τις ώρες λειτουργίας του, από τις 12 Οκτωβρίου μέχρι την 1 Δεκεμβρίου 2022.
Μετά τη συγκεκριμένη ημερομηνία, τα αιτήματα για επιστροφές δεν θα γίνονται αποδεκτά.
Πληροφορίες Φυσικών Σημείων Εξαργύρωσης
👉 METAL ERA
Εμμανουήλ Μπενάκη 22, Αθήνα
Τηλέφωνο: 210 3304133
Ώρες Λειτουργίας:
ΔΕΥΤΕΡΑ – ΤΕΤΑΡΤΗ – ΣΑΒΒΑΤΟ: 09:30 – 15:30
ΤΡΙΤΗ ΠΕΜΠΤΗ ΠΑΡΑΣΚΕΥΗ: 09:30 – 20:00
👉 ENTOPICA BAKALERIA
Καστριτσίου 15, Θεσσαλονίκη
Τηλέφωνο: 231 1301187
Ώρες Λειτουργίας:
ΔΕΥΤΕΡΑ – ΤΕΤΑΡΤΗ – ΣΑΒΒΑΤΟ: 09:30 – 18:00
ΤΡΙΤΗ ΠΕΜΠΤΗ ΠΑΡΑΣΚΕΥΗ: 09:30 – 21:00
www.highpriority.gr

New Model Army - 40th Anniversary Show
2022-11-04 20:00 - 23:30 | Fuzz Club, PIREOS 209 KAI PATRIARXOU IOAKIM 1, Athens, Greece
Η Primitive Music παρουσιάζει:
Special 40th(+2) Anniversary Show / 4 Noεμβρίου
A Full Set Covering 40 Years Of Great Songs
Η εξ’αναβολής, από το 2020, επετειακή, για τα 40 χρόνια της μπάντας, συναυλία των New Model Army στην Αθήνα είναι πλέον γεγονός.

ΤΙΜΕΣ ΕΙΣΙΤΗΡΙΩΝ : Προπώληση: 23€
Viva: https://www.viva.gr/…/gagarin-205/new-model-army-tba/
Ταμείο: 26€

Φυσικά Σημεία Προπώλησης:
The Lab t shirts: Βείκου 73, Κουκάκι
Syd records: Πρωτογένους 13 Ψυρρή
Sound Effect Records : Σπ. Τρικούπη 50 & Καλλιδρομίου
Rhythm Records : Εμμ. Μπενάκη 74, Αθήνα

Μία, δίωρη, μοναδική βραδιά με υπέροχα τραγούδια, ειδικά διαλεγμένα, από την τεράστια δισκογραφία τους η οποία πρόκειται να εξελιχθεί σε γιορτή την Παρασκευή 4 Νοεμβρίου στο Fuzz Club.
Όταν ένας κοινός θνητός γιορτάζει τα 40 του χρόνια ενδεχομένως μια θλίψη να κατακλύζει το πρόσωπό του. Αυτό το αναπόφευκτο συναίσθημα της φευγαλέας νιότης έχει να κάνει με τα χρόνια που πέρασαν και με καταστάσεις που θα ήθελε να αλλάξει ή με στιγμές που θα ήθελε να γευτεί περισσότερο. Στην περίπτωση των New Model Army όμως, καθώς θα υψώνουμε το ποτήρι μας με ευχές για άλλα τόσα, κανείς δεν θα πείραζε ούτε μια λέξη από την ιστορία τους. Η αίσθηση της γεύσης από τους στίχους τους γίνεται πλέον ώριμη στα χείλη μας, όπου όσα χρόνια και να περάσουν η ατομική και κοινωνική επανάσταση θα αποτελεί πάντα την επικαιρότητα που θα θέλαμε να συναντάμε στους δρόμους και στις πλατείες. Μονάχα το κρασί τελειώνει – καμιά φορά – η θέληση για ελευθερία ποτέ.
Οι New Model Army δημιουργήθηκαν στο Bradford το 1980 από τον Justin Sullivan. Ο ήχος τους είναι επηρεασμένος από northern soul, punk rock και την ευρύτερη ανήσυχη ατμόσφαιρα της εποχής. Παρέμειναν πάντα πιστοί στην underground ιδεολογία τους και τον πολιτικοποιημένο στίχο. Ποτέ δεν επιθυμούν να καταταγούν σε κανενός είδους ομάδα και παραμένουν αντισυμβατικοί κι ελεύθεροι στις επιλογές τους. Πρωτοπόροι σε αυτόν τον τομέα είναι από τις λίγες μπάντες που από τα μέσα της δεκαετίας του ’80 καταφέρνουν να ελέγξουν όλες τις πλευρές της δημιουργίας τους, χωρίς κανένα καλλιτεχνικό ή διαφημιστικό συμβιβασμό, ακόμη και όταν είχαν υπογράψει με μεγάλες δισκογραφικές εταιρείες (χαρακτηριστικό είναι το παράδειγμα της EMI που έκανε δωρεά υποστηρίζοντας την απεργία των ανθρακωρύχων).
Από το ντεμπούτο τους “Vengeance” (που έφτασε στο #1 των ανεξάρτητων βρετανικών charts εκθρονίζοντας τους Smiths) και μετά από 16 studio albums, μέσα από πολλές ζωντανές εμφανίσεις με εμπρηστικό χαρακτήρα κατάφεραν να χτίσουν μια στιβαρή σχέση με τους οπαδούς τους, οι οποίοι είναι φανατικοί ακόλουθοι της μπάντας ακόμα και σήμερα. Τα τελευταία χρόνια με τα άλμπουμ “Between Dog and Wolf” (2013), “Between Wine and Blood” (2014), “Winter” (2016), οι New Model Army επιστρέφουν ξανά στα charts με το πρόσφατο “From Here”, το οποίο σε πρόσφατη δήλωση του Justin Sullivan αποτελεί και το αγαπημένο της μπάντας.
Η Primitive Music έχει δύο λόγους να χαίρεται καθώς, εκτός από την επετειακή γιορτή των Βρετανών, πρόκειται να γιορτάσει και τα δικά της γενέθλια κλείνοντας 10(+2) χρόνια παρουσίας στα μουσικά δρώμενα. Εάν – ας μας επιτραπεί η έκφραση – η συναυλία των New Model Army είναι ένα δώρο στον εαυτό της, τότε η παρουσία σας θα είναι με βεβαιότητα το επιστέγασμα των προσπαθειών μας.

Οι New Model Army είναι :
Justin Sullivan – guitar, vocals
Michael Dean – drums
Dean White – keyboards, guitar
Ceri Monger – bass

New Model Army Links
Website: https://www.newmodelarmy.org/
Facebook: https://www.facebook.com/NewModelArmyOfficial/
TWITTER: https://twitter.com/officialnma
KIDNEY BLACK
Μια ολόφρεσκη τετραμελής μπάντα από την Αθήνα, η οποία όμως αποτελείται από παλιές καραβάνες της εγχώριας rock σκηνής, αφού τα μέλη τους έχουν παίξει σε μπάντες που έχουν γράψει ιστορία όπως οι The Earthbound, Semen And The Sun & Raindogs. Δημιουργήθηκαν μέσα στην πανδημία, παρανομώντας κάθε φορά που πρόβαραν, λόγω της απαγόρευσης κυκλοφορίας, με αποτέλεσμα να τζαμάρουν αβίαστα και ακομπλεξάριστα, αφού κάθε συνάντησή τους λειτουργούσε λυτρωτικά και ψυχοθεραπευτικά. Αποδρώντας με αυτόν τον τρόπο, έβγαλαν από μέσα τους μια alternative και grungy αισθητική με underground καταβολές και punk attitude.
Τον Αύγουστο του 2021, ηχογράφησαν live στο Lychnopolis studio, σε παραγωγή του Νίκου Χαλκούση και mastering του Νίκου Στυλίδη (Labyrinth of thoughts). Πρόκειται για 6 τραγούδια «δυναμίτες» – ορόσημο στην ιστορία των ανεξάρτητων κυκλοφοριών – που σε παραπέμπουν στην underground εποχή των ’90s, θυμίζοντάς σου τον ήχο τον Wipers, την παραμόρφωση των Dinosaur Jr, καθώς και το grunge των Sonic Youth.
Το πρώτο τους live είναι γεγονός και εμείς από την πλευρά μας ελπίζουμε η προσέλευση να είναι αβίαστη και η χαρά της μουσικής να διαχυθεί στο κοινό ακομπλεξάριστα, χρησιμοποιώντας με αυτόν τον τρόπο την δική τους ορολογία αυτοπροσδιορισμού για κοινούς όμως αποδέκτες.
Τα μέλη τους είναι:
Πάνος Μ. – Τύμπανα
Νικηφόρος – Κιθάρα, φωνή
Μήτσος – Μπάσο
Χρήστος Ζούγκλας – Κιθάρα
Bandcamp: https://kidneyblack.bandcamp.com/album/lychnopolis-sessions
Instagram: https://www.instagram.com/kidney_black/?hl=el
Facebook: https://www.facebook.com/KidneyBlackRocks

Primitive Music
Website: http://www.primitivemusic.gr/
Facebook: https://www.facebook.com/PrimitiveMusicGr/
ΕΠΙΚΟΙΝΩΝΙΑ:
e-mail: primitivemusiclive@gmail.com

Trashformers - Ζήσε το όνειρο!
2022-11-05 22:30 - 23:30 | Fuzz Club, PIREOS 209 KAI PATRIARXOU IOAKIM 1, Athens, Greece
Σου έχει τύχει ποτέ να δεις όνειρο τόσο ζωντανό που νόμιζες ότι είναι πραγματικότητα; Ναι… σε όλους έχει συμβεί.

Σου έχει τύχει όμως ποτέ να πας σε πραγματικό πάρτυ που να μοιάζει με όνειρο;
Φυσικά και θα σου συμβεί!
Tο Σάββατο, 5 Νοεμβρίου, το team της ακομπλεξάριστης διασκέδασης σε καλεί σε μια βραδιά τελείως διαφορετική από ό,τι έχεις ζήσει μέχρι τώρα!
Μετά από αναταραχές και χρονοδιαστρεβλώσεις, τις πολυδιαστατικές εμπειρίες και τις διαγαλαξιακές τους εμφανίσεις, οι Trashformers εισχωρούν βαθιά μέσα στο συνειδητό το υποσυνείδητο, το ασυνείδητο και το υπερσυνείδητο (wtf ???) και φτάνουν σε πρωτόγνωρα επίπεδα ακραίας διασκέδασης.
Όλα αυτά μέσα σε μία αναζήτηση του αρχέγονου, ακατέργαστου, πηγαίου συναισθήματος: Να περνάς την κάθε σου στιγμή με πάθος ! Τόσο απλό και τόσο δύσκολο…
Εάν κατάλαβες τα παραπάνω, είσαι έτοιμος για το επόμενο βήμα στη ζωή σου!
Εάν ΔΕΝ κατάλαβες, ουσιαστικά θέλουμε να πούμε ότι παρουσιάζουμε καινούριο show:
“ Ζήσε το Όνειρο! ”
Σε έναν κόσμο που η πραγματικότητα φαίνεται σαν βαρετός εφιάλτης και επαναλαμβάνεται κάθε βράδυ, σε καλούμε να έρθεις μαζί μας και να μπούμε στον κόσμο των ονείρων που όλα μπορούν να συμβούν!
Trashformers – Ζήσε το Όνειρο / Sat. 5/11/22 / Fuzz Live Music Club
doors open at 22:36
ticket presale 7 / on spot 9
info/reservations 2103450817

CRIME & THE CITY SOLUTION with Blaine L. Reininger
2022-11-12 20:00 - 23:30 | Fuzz Club, PIREOS 209 KAI PATRIARXOU IOAKIM 1, Athens, Greece
CRIME & THE CITY SOLUTION with Blaine L. Reininger
ΣΑΒΒΑΤΟ 12 ΝΟΕΜΒΡΙΟΥ @ FUZZ LIVE MUSIC CLUB
O Simon Bonney και η Bronwyn Adams, ή αλλιώς ο δημιουργικός πυρήνας της αναγεννημένης, θρυλικής μπάντας από τα seventies, Crime & The City Solution, ανακοίνωσαν πριν μερικούς μήνες την επιστροφή τους, μετά από μια παύση δέκα ετών.

Τη συναυλία θα ανοίξουν οι Yeah!

Με ανανεωμένο line-up και με σταθερή έδρα από τα eighties στο Βερολίνο, ξεκίνησαν ένα μεγάλο ευρωπαϊκό “History Of Crime” tour που τον ερχόμενο Νοέμβριο θα κάνει και μία στάση στην Αθήνα, στο Fuzz Live Music Club, για μια μοναδική συναυλία, με special guest τον αγαπημένο του ελληνικού underground κοινού, Blaine L. Reininger!Το Crime & the City Solution VI, η τελευταία ενσάρκωση του επιδραστικού συγκροτήματος του Αυστραλού Simon Bonney που “γεννήθηκε” το 1977 στο Σύδνεϋ και επηρέασε καθοριστικά την πρώιμη, και μετέπειτα θρυλική art-punk/post punk σκηνή της Μελβούρνης, με το line-up του 1986 να εμφανίζεται σε ένα ιστορικό live-κύκνειο άσμα στο αριστούργημα του Wim Wenders, “Τα Φτερά Του Έρωτα / Wings Of Desire”, περιλαμβάνει τον Bonney στα φωνητικά, την Bronwyn Adams στο βιολί, τα δεύτερα φωνητικά, τις λούπες και το found sound, τον περίφημο Αυστραλό ντράμερ με βάση το Βερολίνο Chris Hughes, τον μαέστρο του synth και της κιθάρας Georgio Valentino, τον μπασίστα με έδρα το Βερολίνο Baron Anastis και τον επί χρόνια συνεργάτη και φίλο της μπάντας, τον κιθαρίστα και πιανίστα από τη Μελβούρνη, Donald Baldie.

Τη συναυλία ανοίγουν οι ΥΕΑΗ!
Η μπάντα ξεκίνησε το Φεβρουάριο του ’87 , μέχρι το ’92 κυκλοφόρησαν δύο albums (“Yeah!” / 1988, Ano Kato Records και “Festival” / 1992, MBI). Η συμμετοχή των Yeah! στα ροκ δρώμενα χαρακτηρίστηκε από συχνές ζωντανές εμφανίσεις σε όλη την Ελλάδα, ενώ ως support-opening act έχουν παίξει από τους Ramones και τους Wipers μέχρι τους Αυστραλούς Triffids, τη μέρα που άνοιξε το θρυλικό Rodon club. Μετά από μεγάλη περίοδο αποχής από τα live, επανήλθαν στη σκηνή το 2005, για την εμφάνισή τους στις “Last Days Of Rodon” συναυλίες (μαζί με τους Stranglers), και από τότε δοκιμάζουν και πάλι τις δυνάμεις τους με πρόβες, νέα κομμάτια και φυσικά νέα σύνθεση.
ΠΡΟΠΩΛΗΣΗ ΕΙΣΙΤΗΡΙΩΝ:

VIVA.GR & Δίκτυο φυσικών σημείων πώλησης VIVAΤιμές εισιτηρίων:
Προπώληση: 22 ευρώ – Ταμείο: 25 ευρώ

Παραγωγή: STEREOMATIC PRODUCTIONS

30 Years Of Moonspell 2022 Tour / XXX Greek Full Moon
2022-11-21 20:00 - 23:30 | Fuzz Club, PIREOS 209 KAI PATRIARXOU IOAKIM 1, Athens, Greece
MOONSPELL Performing An Acoustic Set & A Full Electric Show
+ GREEN CARNATION (Norway)
Δευτέρα 21 Νοεμβρίου 2022 – Αθήνα – Fuzz Live Music Club

Το πρόγραμμα της συναυλίας:
Οι πόρτες ανοίγουν στις 18:30
MOONSPELL: 19:30 (Acoustic Set)
GREEN CARNATION: 20:50
MOONSPELL: 22:30

Οι Πορτογάλοι MOONSPELL ξεκίνησαν την καριέρα τους το 1989 ως MORBID GOD παίζοντας αμιγώς black metal και συνέχισαν έτσι μέχρι και το 1992, οπότε και μετονομάστηκαν σε MOONSPELL. Βέβαια οι MOONSPELL δεν περιορίστηκαν στο να παίζουν μόνο black metal, αλλά εμπλούτισαν τον ήχο τους και με στοιχεία από gothic metal, γεγονός που έδειξε ότι είχαν την διάθεση, αλλά και την ικανότητα, να πειραματιστούν και να εξελιχθούν τόσο μουσικά, όσο και στιχουργικά, δίχως όμως να ξεχνούν τις ρίζες τους.
​Έτσι λοιπόν τα άλμπουμ τους μόνο κοινότυπα δεν ακούγονταν, αφού ανάλογα με την διάθεση τους και με το τι ήθελαν να παρουσιάσουν στο κοινό τους την εκάστοτε χρονική στιγμή, άλλοτε ακούγονταν πιο μελωδικοί, άλλοτε πιο σκοτεινοί, άλλοτε πιο εμπορικοί (πάντα με την καλή έννοια του όρου), άλλοτε πιο χαλαροί και άλλοτε πιο επιθετικοί, πάντα όμως ατμοσφαιρικοί και ιδιαίτεροι. Και ενώ κάτι τέτοιο λογικά θα είχε αρνητική επίδραση στο κοινό τους (όπως άλλωστε έχει συμβεί πολλάκις με αρκετές μπάντες που άλλαξαν ριζικά τον ήχο τους), εν τούτοις όχι μόνο δεν έχαναν οπαδούς, αλλά το κοινό τους συνεχώς διευρυνόταν, αποδεχόμενο τα διαφορετικά τους “πρόσωπα”. Και αυτό είναι ένα πραγματικό επίτευγμα, που λίγα συγκροτήματα έχουν επιτύχει.
Με πλούσια δισκογραφία στο ενεργητικό τους και με κάποια από τα άλμπουμ τους να έχουν ήδη χαρακτηριστεί ως κλασικά (π.χ. “Wolfheart” και “Irreligious”), αρκετά hits όπως τα “Alma Mater”, “Vampiria”, “Opium”, “Full Moon Madness”, “Nocturna”, ”Everything Invaded”, “Finisterra”, “Luna”, “Night Eternal”, “Scorpion Flower” (με την Anneke Van Giersbergen (πρώην THE GATHERING) στα γυναικεία φωνητικά), “Alpha Noir”, “Lickanthrope”, “White Skies”, “Fireseason”, “Breathe” (Until We Are No More), “Extinct”, “Medusalem”, “Domina”, “The Last Of Us”, “Malignia”, “Funeral Bloom”, “The Future Is Dark”, “In Tremor Dei”, “Evento” και “Todos Os Santos”, συνεχίζουν να μας εκπλήσσουν, με πιο πρόσφατη δουλειά τους να είναι το 13ο στούντιο άλμπουμ τους “Hermitage” του 2021. Απλό, λιτό, ατμοσφαιρικό, σκοτεινό και πιο μελωδικό, κερδίζει αμέσως τον ακροατή, αφήνοντάς του πολύ καλές εντυπώσεις από το πρώτο κιόλας άκουσμα.
Στην χώρα τους είναι ίσως το μεγαλύτερο metal σχήμα (μέχρι και γραμματόσημο με το εξώφυλλο του “Wolfheart” κυκλοφόρησε στην Πορτογαλία, προς τιμήν τους) , αλλά και στην Ελλάδα δεν παύουν να είναι πολύ δημοφιλείς, κάτι που οι ίδιοι επιδιώκουν και ιδιαίτερα ο frontman τους, ηγέτης και εμβληματική φιγούρα του συγκροτήματος, Fernando Ribeiro. Οι σχέσεις τους με τους ROTTING CHRIST και τους SEPTIC FLESH είναι ιδιαίτερα στενές και φιλικές, ενώ κάποια εξώφυλλα άλμπουμ τους αποτελούν δημιουργίες του Σπύρου “Seth” Αντωνίου των SEPTIC FLESH. Τρανή απόδειξη άλλωστε αποτελούν και οι πολλές φορές που έχουν εμφανιστεί ζωντανά στην χώρα μας, με το κοινό να τους αποθεώνει σε κάθε τους επίσκεψη.
Το 2012 κυκλοφόρησαν την αυτοβιογραφία τους στα Αγγλικά και στα Πορτογαλικά, με τίτλο “XX 20 Anos / Years”, γραμμένη εξ ολοκλήρου από τον Fernando Ribeiro, ενώ το 2016 ίδρυσαν την δισκογραφική Alma Mater Records (το όνομα προήλθε από το “Alma Mater”, ίσως το πλέον αναγνωρίσιμο hit των MOONSPELL), με αποκλειστικό σκοπό να κυκλοφορεί ειδικές επανεκδόσεις, μιας και παραμένουν στο δυναμικό της Αυστριακής δισκογραφικής εταιρίας Napalm Records.
Στα τέλη Σεπτεμβρίου θα κυκλοφορήσει το “From Down Below – Live 80 Meters Deep”, ένα ζωντανά ηχογραφημένο άλμπουμ σε μια σπηλιά (Grutas De Mira De Aire) στην Πορτογαλία που βρίσκεται σε βάθος 80 μέτρων, όπου έπαιξαν ολόκληρο το “Hermitage” παρουσία κάποιου κοινού, σε συνθήκες πρωτόγνωρες και αν μη τι άλλο ασυνήθιστες.
Έτσι λοιπόν με αφορμή την κυκλοφορία του πιο πρόσφατου άλμπουμ τους “Hermitage” καθώς και του επερχόμενου “From Down Below – Live 80 Meters Deep”, σε συνδυασμό με την συμπλήρωση 30 ετών από το ξεκίνημα τους ως MOONSPELL, το συγκρότημα θα περιοδεύσει στην Ευρώπη και όχι μόνο και όπως είναι αναμενόμενο θα περάσουν και από την χώρα μας για δύο εμφανίσεις σε Θεσσαλονίκη και Αθήνα, όπου για πρώτη φορά θα παίξουν και ακουστικό σετ!!!.
Μαζί τους στις συναυλίες στην χώρα μας θα εμφανιστούν για πρώτη φορά οι Νορβηγοί GREEN CARNATION.

Progressive rock και metal, ιδιώματα που για την πλειοψηφία του κοινού, έχουν ταυτιστεί με την ύπαρξη σχημάτων όπως οι PINK FLOYD, RUSH, GENESIS, DREAM THEATER, QUEENSRYCHE, FATES WARNING, PAIN OF SALVATION, κ.λ.π. Δείχνει δύσκολο να συνειδητοποιήσουν ότι progressive μπορούν να είναι και είναι συγκροτήματα που προέρχονται από τον χώρο του ακραίου metal. Τρανά παραδείγματα αποτελούν σχήματα όπως οι ATHEIST, NOCTURNUS, DEATH, PESTILENCE, CYNIC, VOIVOD, OPETH, SADIST και πολλά ακόμη. Στην κατηγορία αυτή λοιπόν ανήκουν και οι Νορβηγοί GREEN CARNATION, δημιούργημα του κιθαρίστα και πρώην μπασίστα των EMPEROR, Terje Vik Schei, γνωστού περισσότερο ως Tchort, ψευδώνυμο που στις Σλαβικές διαλέκτους σημαίνει “Διάβολος”, οι οποίοι παίζουν ποιοτικότατο progressive / avant-garde metal / rock (με στοιχεία από doom και gothic metal), που σε καμία μα καμία περίπτωση δεν έχουν να ζηλέψουν τίποτα από ονόματα που θεωρούνται μεγαλύτερά τους (τουλάχιστον εμπορικά), όπως KATATONIA, ΑΝΑΤΗΕΜΑ, OPETH, MY DYING BRIDE και άλλοι. Και βέβαια δεν είναι ο Tchort ο μόνος πολυπράγμων μουσικός στο γκρουπ, αφού και άλλα μέλη τους συμμετείχαν / συμμετέχουν σε σχήματα όπως TRISTANIA, SIRENIA, TRAIL OF TEARS, IN THE WOODS…, κ.λ.π.
Μπορεί το “Hallucinations Of Despair” Demo 1991, των GREEN CARNATION, να ήταν ηχητικά ακραίο και καθαρά death metal, μετά όμως από μεγάλες ανακατατάξεις και αφού ο Tchort (νυν THE 3RD ATTEMPT) στο ενδιάμεσο ασχολήθηκε και συμμετείχε σε σχήματα όπως οι EMPEROR, CARPATHIAN FOREST, BLOOD RED THRONE, SATYRICON (Live) και EINHERJER (Live), κυκλοφόρησε τελικά το ντεμπούτο τους “Journey To The End Of The Night” 10 χρόνια αργότερα, έν έτει 2000, με μέλη τους που έπαιζαν ταυτόχρονα και στους συμπατριώτες τους IN THE WOODS… (με τους οποίους έχουν πολλά κοινά σημεία), ένα άλμπουμ ατμοσφαιρικού doom / progressive metal, όσο αδόκιμος και αν είναι αυτός ο όρος, με τραγούδια διάρκειας από 12 έως και 18 λεπτά!!! Ένα χρόνο αργότερα, το τερμάτισαν, συνθέτοντας ένα από τα μακροσκελέστερα τραγούδια στην μουσική, το “Light Of Day, Day Of Darkness” διάρκειας 60 λεπτών!!!. Όπως καταλάβατε, το άλμπουμ, αποτελείται από ένα και μοναδικό τραγούδι, παρόλα αυτά, το άλμπουμ θεωρείται ίσως το καλύτερό τους, παρουσιάζοντας εξαιρετική ποικιλία και με χρήση ασυνήθιστων οργάνων, ενώ και η μελαγχολία είναι διάχυτη, καθώς στιχουργικά αναφέρεται από την μία πλευρά στον θάνατο της κόρης και από την άλλη πλευρά στην γέννηση του γιου του Tchort.
Η συνέχεια τους βρίσκει σε ακόμη πιο ξεκάθαρα progressive metal / rock μονοπάτια, με το “A Blessing In Disguise” του 2003 (αρχικά επρόκειτο να κυκλοφορήσει με τον τίτλο “Writing On The Wall”, τον οποίο και άλλαξε ο Tchort για να ταιριάζει καλύτερα με το εξώφυλλο του άλμπουμ) και το “The Quiet Offspring” του 2005, όπου και κατάφεραν να δημιουργήσουν έναν ισχυρό πυρήνα οπαδών, ενώ δεν δίστασαν την ίδια χρονιά, να μας χαρίσουν ένα ακουστικό άλμπουμ, το “Acoustic Verses” (το οποίο επανακυκλοφόρησε και ένα χρόνο αργότερα από την Ελληνική Black Lotus Records και αναμένεται να επανακυκλοφορήσει από την Season Of Mist στα τέλη του 2021) καθώς και το επίσης ακουστικό “The Burden Is Mine… Alone” EP. Άλλο ένα αποκορύφωμα στην καριέρα τους, ήρθε το 2006, όπου έπαιξαν κάτω από ένα φράγμα ύψους 30 μέτρων που είχε χτιστεί το 1939, μέσα στα Νορβηγικά δάση, μπροστά σε ένα κοινό που αριθμούσε περισσότερα από 500 άτομα διαφόρων εθνικοτήτων. Ένα θέαμα εξωπραγματικό, που αποτυπώθηκε και κυκλοφόρησε το 2007 σε DVD με τον τίτλο “A Night Under The Dam” και θεωρείται ως ένα από τα πιο θεαματικά όλων των εποχών. Το κακό είναι ότι μετά την κυκλοφορία του, οι GREEN CARNATION ανακοίνωσαν ότι διαλύονταν.
Όλα αυτά μέχρι το 2014, όπου επέστρεψαν παίζοντας σποραδικά shows, ενώ δύο χρόνια αργότερα άρχισαν να δίνουν κάποιες επετειακές συναυλίες για τα 15 χρόνια από την κυκλοφορία του “Light Of Day, Day Of Darkness”, παίζοντας το ολόκληρο!!! Έτσι λοιπόν το 2018 κυκλοφόρησαν το “Last Day Of Darkness”, το οποίο ηχογραφήθηκε ζωντανά εξ ολοκλήρου στο θέατρο Kilden, που βρίσκεται στην πόλη τους, το Kristiansand.
Και εκεί ήταν που άρχισαν να σκέφτονται το ενδεχόμενο κυκλοφορίας ενός νέου στούντιο άλμπουμ, σε περίπτωση που η έμπνευση αλλά και η όρεξη υπήρχαν ακόμα μέσα τους. Στρώθηκαν λοιπόν στην δουλειά σοβαρά και δίχως να πουν τίποτα σε κανέναν, άρχισαν να δημιουργούν το επόμενο άλμπουμ τους. Αφότου έκριναν ότι το αποτέλεσμα τους δικαιώνει, ανακοίνωσαν την πρόθεση τους να συνεχίσουν και άρχισαν την διαδικασία αναζήτησης δισκογραφικής εταιρίας, προκειμένου να κυκλοφορήσουν την νέα τους δουλειά. Και αυτή δεν είναι άλλη από την Γαλλική εταιρία Season Of Mist, με την οποία είχαν συνεργαστεί ξανά κατά το παρελθόν. Το άλμπουμ “Leaves Of Yesteryear” κυκλοφόρησε στις αρχές Μαΐου 2020 και διαθέτει όλα εκείνα τα χαρακτηριστικά συστατικά του ήχου τους, ενώ το εξώφυλλο του είναι άλλη μια δημιουργία του Niklas Sundin (πρώην DARK TRANQUILLITY, νυν ), με τον οποίο επίσης έχουν συνεργαστεί ξανά στο παρελθόν. Επίσης στα τέλη του 2020 κυκλοφόρησαν άλλη μία νέα καταπληκτική σύνθεση, το “The World Without A View” υπό την μορφή single.
ΣΗΜΕΙΩΣΗ: Οι κάτοχοι εισιτηρίων της συναυλίας GREEN CARNATION καθώς και οι κάτοχοι εισιτηρίων των συναυλιών MOONSPELL+GREEN CARNATION που αναβλήθηκαν τον Μάϊο 2022, θα μπορέσουν να παρακολουθήσουν τις συναυλίες με τα εισιτήρια που έχουν ήδη αγοράσει.
Προπώληση Εισιτηρίων ΑΘΗΝΑ
Metal Era (Εμμανουήλ Μπενάκη 22, Αθήνα / Τηλ: 210-3304133)
No Remorse Records (Ακαδημίας 81, Αθήνα / Τηλ. 210-3830981)
Reload Store (Ακαδημίας 81, Αθήνα / Τηλ: 210-3801464)
Bowel Of Noise (Θεμιστοκλέους 25, Αθήνα / Τηλ. 210-3846783)
Le Disque Noir (Θεμιστοκλέους 29, Αθήνα / Τηλ: 211 2143554)
Cinema Libre Filmstore (Θεμιστοκλέους 34, Αθήνα / Τηλ: 210-3803833)
Monsterville (Αγίας Ειρήνης 13, Μοναστηράκι / Τηλ: 210-3648180)
ON-LINE: www.123tickets.gr & www.hunteragency.gr

ΣΤIΧOΙΜΑ «ΜΗΧΑΝΕΣ – 10 YEARS ANNIVERSARY» (sold-out)
2022-11-26 20:00 - 23:30 | Fuzz Club, PIREOS 209 KAI PATRIARXOU IOAKIM 1, Athens, Greece
10 χρόνια από την πιο μεγάλη νύχτα του κόσμου.
Το Σάββατο 26 Νοέμβριου 2022 και μια νύχτα σαν εκείνη, οι ΣΤΙΧΟΙΜΑ γιορτάζουν τα 10 χρόνια από την κυκλοφορία του album ΜΗΧΑΝΕΣ το Σάββατο 26 Νοεμβρίου.
Μετά το sold-out για την επετειακή συναυλία «10 ΧΡΟΝΙΑ ΜΗΧΑΝΕΣ» στις 26 Νοεμβρίου, οι ΣΤΙΧΟΙΜΑ ανανεώνουν το ραντεβού τους για μια δεύτερη εμφάνιση στις 3 Δεκεμβρίου, στο Fuzz Live Music Club.
Ο τέταρτος δίσκος των ΣΤΙΧΟΙΜΑ κυκλοφόρησε στις 26 Νοέμβρη του 2012 και ήταν αυτός που καθόρισε τον ήχο του συγκροτήματος αλλά και τη θέση του απέναντι στη σιωπή που επιβάλλουν οι φόβοι κάθε εποχής. Συντρόφευσε το συγκρότημα σε δεκάδες συναυλίες και αγαπήθηκε από το κόσμο ως ήχος και ως ιστορία που γράφονταν κάθε φορά που οι στίχοι των τραγουδιών του συναντούσαν την επιβεβαίωση.
Με αυτή τη δουλειά το συγκρότημα μίλησε με τρόπο που δεν τόλμησε κανένας άλλος για όσα ήρθαμε αντιμέτωποι τα χρόνια που ακολουθήσαν ,αλλά και για αυτά που θα ακολουθήσουν. Εκείνο το βραδύ οι φίλοι του συγκροτήματος θα έχουν την ευκαιρία να ακούσουν τις Μηχανές ζωντανά σε σειρά, για πρώτη φορά μετά την ζωντανή παρουσίαση τους τον Φεβρουάριο του 2013 αλλά και κομμάτια που αγαπήθηκαν εξίσου από τις υπόλοιπες δουλειές του συγκροτήματος .
Πληροφορίες: Τα εισιτήρια στοιχίζουν 12€
Φυσικά Σημεία Προπώλησης από Πέμπτη 13-10-2022
Hot box | Πραξιτελους 159 | Πειραιάς | Τηλ: 2114203149
Finest cuts | Μιλτιάδου 13 | Περιστέρι | Τηλ: 2105747563
Shoot Dice | Κοιμήσεως Θεοτόκου 8 | Μαρούσι | Τηλ: 2108051915
Προπώληση εισιτηρίων:
Ηλεκτρονικά μέσω της www.ticketmaster.gr
Τηλεφωνικό κέντρο Ticketmaster: 211 19 81 535
* Για αγορές μέσω internet/call center υπάρχει επιβάρυνση 10% στην τιμή του εισιτηρίου

ΣΤIΧOΙΜΑ «ΜΗΧΑΝΕΣ – 10 YEARS ANNIVERSARY» - EXTRA DATE
2022-12-03 21:00 - 23:30 | Fuzz Club, PIREOS 209 KAI PATRIARXOU IOAKIM 1, Athens, Greece
*EXTRA DATE*
FUZZ LIVE MUSIC CLUB | Σάββατο 3 Δεκεμβρίου
Μετά το sold-out για την επετειακή συναυλία «10 ΧΡΟΝΙΑ ΜΗΧΑΝΕΣ» στις 26 Νοεμβρίου, οι ΣΤΙΧΟΙΜΑ ανανεώνουν το ραντεβού τους για μια δεύτερη εμφάνιση στις 3 Δεκεμβρίου, στο Fuzz Live Music Club.
10 χρόνια από την πιο μεγάλη νύχτα του κόσμου.
Το Σάββατο 3 Δεκεμβρίου 2022 και μια νύχτα σαν εκείνη, οι ΣΤΙΧΟΙΜΑ γιορτάζουν τα 10 χρόνια από την κυκλοφορία του album ΜΗΧΑΝΕΣ.
Ο τέταρτος δίσκος των ΣΤΙΧΟΙΜΑ κυκλοφόρησε στις 26 Νοέμβρη του 2012 και ήταν αυτός που καθόρισε τον ήχο του συγκροτήματος αλλά και τη θέση του απέναντι στη σιωπή που επιβάλλουν οι φόβοι κάθε εποχής. Συντρόφευσε το συγκρότημα σε δεκάδες συναυλίες και αγαπήθηκε από το κόσμο ως ήχος και ως ιστορία που γράφονταν κάθε φορά που οι στίχοι των τραγουδιών του συναντούσαν την επιβεβαίωση.
Με αυτή τη δουλειά το συγκρότημα μίλησε με τρόπο που δεν τόλμησε κανένας άλλος για όσα ήρθαμε αντιμέτωποι τα χρόνια που ακολουθήσαν ,αλλά και για αυτά που θα ακολουθήσουν. Εκείνο το βραδύ οι φίλοι του συγκροτήματος θα έχουν την ευκαιρία να ακούσουν τις Μηχανές ζωντανά σε σειρά, για πρώτη φορά μετά την ζωντανή παρουσίαση τους τον Φεβρουάριο του 2013 αλλά και κομμάτια που αγαπήθηκαν εξίσου από τις υπόλοιπες δουλειές του συγκροτήματος .
vinyl Dj set :Dj Moya
Πληροφορίες: Τα εισιτήρια στοιχίζουν 12€
Φυσικά Σημεία Προπώλησης
Hot box | Πραξιτελους 159 | Πειραιάς | Τηλ: 2114203149
Monsterville | Αγίας Ειρήνης 13 | Αθήνα | Τηλ: 2103648180
Finest cuts | Μιλτιάδου 13 | Περιστέρι | Τηλ: 2105747563
Προπώληση εισιτηρίων:
Ηλεκτρονικά μέσω της www.ticketmaster.gr
Τηλεφωνικό κέντρο Ticketmaster: 211 19 81 535
* Για αγορές μέσω internet/call center υπάρχει επιβάρυνση 10% στην τιμή του εισιτηρίου
